Elantxobe - Wikipedia, entziklopedia askea.\nElantxobe Bizkaiko kostaldean dagoen udalerria da, Busturialdea eskualdekoa. 372 biztanle zituen 2016. urtean. 1833 arte Ibarrangeluko auzoa izan zen. Hain zuzen, Elantxobe izena Ibarrangeluko Elantxo baserri auzoaren behealdean kokatuta egotetik datorkio. 1854an Bizkaiko Batzar Nagusietako partaide egin zen, 113 zenbakidun jarlekuarekin eta botoarekin.\nElantxobe itsasotik ikusita.\nPatxi Egurrola Goyogana (HB Bildu)\n43°24′14″N 2°38′19″W / 43.403888888889°N 2.6386111111111°W / 43.403888888889; -2.638611111111143°24′14″N 2°38′19″W / 43.403888888889°N 2.6386111111111°W / 43.403888888889; -2.6386111111111\n0 - 150 metro\n174 (%50.6) 176 (%51.2)\n% 65,31 (2011)\n% 2,67 (2011)\n% 84,43 (2010)\n% 80.23 (2016)\n1858an udalerri independente bihurtu. urtea\n9 Elantxobetar ospetsuak\nElantxobe toponimoa Elantxo hitzetatik dator. Izan ere, izen hori eman zioten baserri-multzo txiki bati, eta hango biztanleak arrantzara jaisten ziren orain portua dagoen lekura. Horrenbestez, etimologikoki, 'El‑antxo‑be' hitzak «Elantxo auzoa» esan nahi du.\nElantxobe udalerriaren ikuspegi orokorra.\nErliebe malkartsuko herria da eta edertasun handikoa, turista askok bisitatzen dute urtero. Ogoño mendiaren ekialdeko magalean dago kokaturik, 150 metroko altueratik itsas mailarainoko jauzia du, eta behealdean arrantza portua dauka.\nOgoño mendira doan bide bat bada, Elantxobeko kanposantua dagoen tokian. Kanposantua, hiriaren goialdean dago. Portura doan errepidetik harrizko hondartza batera joan daiteke Lapatza deritzona. Ibarrangelu eta Eak ere badute izen bereko harrizko hondartza bana.\nElantxobeko klima ozeaniko hezea da, korronte bero baten eraginarekin, eta urte osoan zehar tenperatura lasaiekin. Ipar eta ipar-mendebaldeko haizeak ohikoak dira urte osoan zehar. Euriak udazkenean eta udaberrian ugariak izaten dira, negu onberarekin eta uda ez oso beroekin. Itsasoko brisek tenperaturetan eragina dute urte osoan, eta barrualdeko beroak nekez iristen dira kostaldera udan.\nBizkaiko golkoa iparraldean\nElantxobe gaineko ikuspegia\nSan Nikolas eliza eta pilotalekua\nHerri xarmagarri honen lehen biztanleak Ibarrangeluko marinel eta arrantzaleak ziren, Ogoño lurmuturrean ainguratuta zituzten itsasontziengandik gertuago bizi nahi zutenak. Antzinatik iritzi diote Elantxobeko itsasertzeko Sosotxu, Santa Mero eta Sakristana Banku senaiak oso egokiak direla arraiak harrapatzeko, Bara eta Kala Faltso gadidoak harrapatzeko (besteak beste legatza, estimazio handia duena), eta Kala Burgos, berriz, pertziformeak harrapatzeko (haien artean ezagunena meroa da).\n1527. urtean sortua Ibarrangeluko portu moduan, garrantzia izan zuen, portu eta defentsarako postu bezala. 1547an elantxobetarren arbasoek bi balea harrapatu zituzten, bermeotarrek legez kontra kendu zizkietenak, eta oso auzi luzea izan zuten.\nBizkaiko Jaurerriko agintarien erabakiz, 1703an bi talaia jarri zituzten Ogoñon. Urte batzuk lehenago, Ingalaterrako Oliver Cromwellen armadaren erasoa aurreikusita, defentsa sendotu zuten 25 fusil eta bolbora lehorrez betetako barril batekin. Haietaz eta lehendik zeukaten 9 librako kanoiaz baliatuta suntsitu zituzten britaniarrak, baita kondairen arabera Ogoñoko itsaslabarreko haitzuloetan bizi ziren sorginak ere, eta haiei buruz hitz egin ohi da gaur egun ere.\nElantxobe pixkanaka hazi egin zen, eta XVIII. mendearen erdialdean hiribilduen itxura zuen. Ogoño lurmuturraren eta Lekeitioko Santa Katalinaren artean itsasertzak atzera egiten duenez, zingo handiko itsasontziak ainguratzeko toki segurua da. 1770ean Elantxobek zazpi kabotaje-ontzi txiki zituen, haietatik sei Ibarrangeluko armadoreenak.\nBertakoek portua nahi zuten eta 1783an ekin zioten eraikuntza‑lanei, 33.000 dukateko aurrekontuarekin, Bilboko moja kontzepzionistek emandako maileguari esker. Ogoño lurmuturraren kareharrizko oinarrian —alegia, ia zuzen‑zuzen itsasoan sartzen den oinarri horretan— hasten dira moilak. Portu harrigarria da, ipar‑mendebaldeko haizeak jotzen duenean babesean geratzen dena.\nHala ere, udalerri bezala egindako ibilbideari erreparatuta, Elantxoberen historia laburra da, 1854 arte Ibarrangeluko auzo izan baitzen. Urte honetan udalerri bihurtu, eta ordu arte Gernikako Batzar Nagusietan hitz egiteko ezta botorik emateko eskubiderik ez baitzuen izan. 1858an Ibarrangelutik banandu eta udalerri burujabe bilakatu zen.\nXX. mendean hirietara izandako migrazioek herriko biztanleak nabarmen gutxitu zituzten. 1900an Elantxobek 1.200 biztanle izan zituen arren, ondorengo urteetan Bilbora eta Gernikara joan ziren elantxobetar asko, etorkizun hobe baten bila, Euskal Herriko hainbat herrietan gertatu bezala.\nAzken patroia 2010eko abenduan jubilatu zenetik, Elantxobek ez du arrantzontzirik.\nElantxobeko herrigune koloretsua oso tipikoa da. Portua eraiki zuten unetik gaurko itxura hartu zuen herriak. Hirigintzari erreparatuta, Euskal Herriko kostaldeko herri bitxiena eta ausartena da. Moiletan bertan hasten da herria. Arrantzaleen etxebizitza xumeak dira, bi isurialdeko teilatuak dituztenak, eta ahal bezala heltzen diote mendialdeko pareta pikoari. Bata bestearen atzetik, gora eta gora egiten dute, irudi liluragarria osatuz. Mailen arteko desberdintasuna hain handia denez, kale txiki horietako batzuk eskailerak dituzte biztanleak ibiltzeko.\nGoialdean, zorioneko plataforma batean, San Nikolas parrokia‑eliza dago, 1803an egina eta Elantxobeko arrantzale‑kofradiak ordaindua. Elizan erretaula barroko bat daukate, 1834ko sutearen aurretik Gipuzkoako Arantzazuko santutegian egon zena. Francisco de Arechavalak idazle eta historialariak Aires del Norte liburuan Elantxobeko etxeen deskribapen hau egin zuen:\n« Allí donde el tejado de la primera acaba, se atreve la segunda cimientos a elevar. Y así desparramada sin orden ni concierto semejan un rebaño que hacia la cumbre va. »\nLehenengoaren teilatua amaitzen den lekuan, bigarrena ausartu da, altxa ditu zimenduak. Eta nonahi eta nolanahi nahaspilatuta, artaldea dirudite gailurrerako bidea hartuta.\nHerriaren panoramika ezezagunena da itsasotik begiratzean ikusten dena. Baina, gutxienez, goitik begiratuta ikusteko gomendioa egiten dugu; esate baterako, aparkalekuaren ingurutik. Ondoren, portura oinez jaitsi gaitezke, edota, nahi izanez gero, autoentzako bidea ere badago.\nXX. mende hasieran, Elantxoben mila biztanletik gora bizi ziren. Ondorengo hamarkadetan ordea, pixkanaka beherantz joan zen biztanleria, migrazioek eraginda. Joera hori Gerra Zibilaren ondoren indartu zen. Hala, bada, biztanle kopurua %60 jaitsi zen joan den mendean, guztira. Azken urteotan, ostera, kopuru hori maila berdintsuan mantentzen ari da, 450 biztanle inguruan.\nElantxobek uda garaian biztanleria hirukoiztu egiten du, ondoko Ibarrangeluk bezala. Pertsona askok, Elantxoben dute euren "udako etxea". Biztanleriaren egiturari dagokionez, adin nagusiko biztanleria da nagusi, zahartze prozesua nahiko nabarmena izan baita.\nElantxobek leku falta larria dauka. Erliebe malkartsuak zail egiten du etxebizitza berrien eraikitzea posible izatea. Horregatik, oso gaitza da biztanle berriak erakarri ahal izatea.\n2011ko maiatzaren 22ko hauteskundeen emaitzen ondorioz, Bildu koalizioko Koldo Miren Olagibel hautatu zuten alkate.\nBildu 4 154 (%50,00)\nEuzko Alderdi Jeltzalea (EAJ) 3 153 (%49,68)\nAlderdi Popularra (PP) - 1 (%0,32)\nHorrelako erliebe malkartsuarekin, errepide bi baino ez daude, bata Ibarrangelutik portura doana, eta bestea herriaren erdigunera doana. Herriaren erdigunean, 1990. urtean, Bizkaiko foru aldundiak Elantxobe Bilborekin lotzen duen autobusak (Bizkaibus enpresakoa) buelta eman ahal izateko plataforma bat eraiki zuen.\nElantxobeko Kontxa Gonzalez (Ahotsak proiekturako)\nOso herri euskalduna da. Herriko biztanleen %93ak daki euskaraz.\nBizkaieraren aldaera bat egiten da Elantxoben, Busturialdekoa.\nElantxobeko jai nagusiak ekainaren 29an —San Pedro egunean— ospatzen dituzte. Ibarrangelukoak, berriz, Corpus Christi egunean izan ohi dira. San Joan bezperan su handi bat egiten dute Laga hondartzan. Uztailaren 22an —Maria Magdalena egunean— Elantxobek Bermeoko itsasontzien segizioa bozkario handiz hartzen du. Bermeotarrak, Izaro uhartea haiena dela handikiro aldarrikatu ostean, portu horretan lehorreratzen dira, bertakoekin zenbait ordu eta hainbat zurrutada egiteko. Elantxoben kanpotar gehien izaten den eguna da, hain zuzen ere.\nGorgonio Renteria (1868-1940), euskal idazlea, politikaria eta itsasgizona. 1916. urtean Elantxobeko alkate izana.\nManuel Arriandiaga, Aita Arriandiaga (1876-1947), euskal idazlea, euskara garbiaren aldeko sutsuenetarikoa.\nAntonio Ruiz de Azua, Ogoñope (1904-1974), euskal idazlea, kazetaria eta politikaria, Mexikon erbesteratuta eta bertan hila.\nImanol Berriatua (1914-1981), euskal idazlea eta euskaltzaina.\nAndima Ibinagabeitia (1906-1967), euskal idazlea, frankismo garaian erbesteratua.\n↑ http://www.eitb.eus/es/videos/detalle/514632/elantxobe-solo-cuenta-barco-pesquero-tiempo/ Eitb.com webguneko bideoa.\n↑ 2011ko udal hauteskundeen emaitzak euskadi.net webgunean[Betiko hautsitako esteka] 2011/08/01ean kontsultatua\n↑ «Gonzalez Badiola, Kontxa - Ahotsak.eus» ahotsak.eus (Noiz kontsultatua: 2018-12-11).\n↑ «Elantxobe - Ahotsak.eus» ahotsak.eus (Noiz kontsultatua: 2018-11-08).\nElantxobeko udal webgunea[Betiko hautsitako esteka]\nLiburuak: Euskal Herriko bidaia-gida/Herriz herri/Elantxobe\nAzken aldaketa 18 ekaina 2022(e)an, 22:09(e)tan\nOrriaren azken aldaketa: 18 ekaina 2022, 22:09.


Naiara Palacios - Kutxa Kultur\nNaiara Palacios (Donostia, 1984) Arte Ederretan lizentziatua da EHUn, eta Derrigorrezko Bigarren Hezkuntzako, Batxilergoko Lanbide Heziketako eta Hizkuntzen Irakaskuntzako Irakasleak Prestatzeko Unibertsitate Masterra du. Esperientzia handia du hezitzaile artistiko gisa; izan ere, zortzi urtez aritu da Bilboko Arte Ederren Museoan hainbat publikori zuzendutako programa pedagogikoak diseinatzen.\nHezitzaile artistikoa San Telmo Museoan eta Kutxa Kultur Artegunean. Koldo Mitxelena Kulturuneko zerbitzu pedagogikoaren koordinatzailea. San Telmo Museoan jaioberrien sormena estimulatzeko Artean mara-mara programaren sortzailea/gauzatzailea. Banako zein taldeko erakusketak: pintura, irudigintza, grabatua, argazkigintza eta serigrafia. Irudigile-lanak. Londresko nazioarteko Hay Festibalaren koordinazio eta kudeaketa kulturaleko laguntzailea, eta gaztelania eta kultura hispaniarraren irakaslea Tianjin-eko Eskola Tekniko txinatar-alemanean (Txina).\nMatilde eta burbuila proiektu multidiziplinarra da, eta Matilderen senarra burbuila bihurtzen den mementotik aurrera bien artean gertatzen den harreman-aldaketan sakontzen du. Jakintza-arloak zeharka lantzen ditugu bi puntuen arteko batze- eta banatze-bidea adierazteko.\nProiektua duela urtebete baino gehiago sortu zen, depresioaz eta bere albo-ondorioez helduentzako ipuin irudiztatua egiteko helburuarekin. Hortik aurrera, aldatuz doa eta istorio osoa esperimentalki tratatzen da eta performance bihurtzen da.\nNaiara Palacios artista eta hezitzaile plastikoak Kutxa Kultur gunean egingo duen egonaldian, zuzenean ikusiko dugu hitz idatziaren eta irudiaren arteko bat-egitea, eta ilustrazioaren bidez hurbilduko gara lan honetara.


BIC ARABA Eusko Jaurlaritzak eta SPRI Taldeak Arabako startupen 17 proiektu babestu dituzte urtearen lehen sei hilabeteetan\nEusko Jaurlaritzak eta SPRI Taldeak Arabako startupen 17 proiektu babestu dituzte urtearen lehen sei hilabeteetan\nUrtearen lehen sei hilabeteetan, Eusko Jaurlaritzako Ekonomi Garapen eta Azpiegitura Sailak eta SPRI Taldeak 300.000 eurotik gorako laguntzak eman dizkiete Arabako startupen 17 ekintzailetza-proiekturi. BIC Araba zentroak kudeatuko dituen enpresa-ekimen horietako gehienek zerikusia dute ingeniaritzarekin, baina baita ere beste sektore batzuekin, hala nola, sektore aeroespazialarekin, bio-teknologiarekin edo EIKTekin (Elektronika, Informazio eta Komunikazio Teknologiak).\nBIC-Araba Enpresa eta Berrikuntza Zentro bat da, zeinetan Eusko Jaurlaritza eta SPRI Taldea bazkide maioritarioak diren eta zeinetan Arabako Foru Aldundiak eta Gasteizko Udalak ere parte hartzen duten. BIC-Araba Europar Batasuneko DG XVI (Eskualde Politiken Zuzendaritza Nagusia) erakundeak homologatuta dago eta Europako Enpresa eta Berrikuntza Zentroen Sareko (E.B.N.) eta Estatuko CEEI sareko (ANCES) kide da.\nLaguntza horiek Ekintzaile programaren bitartez tramitatu dira, zeinaren bidez babesa ematen baita enpresa-ideia bat heldutasun fasera iritsi dadin BIC zentro batean, eta ideia, azkenean, enpresa bihurtzen bada, aukera dago maileguak eskuratzeko baldintza abantailatsuetan. Pertsona fisikoei, mikro-enpresei, ETEei eta enpresa industrial handiei edo haiekin lotutako zerbitzu enpresei zuzentzen zaie.\nAzken urtean gehienbat 20.000 euroko laguntzak eman dira proiektuko, baina izan da 25.000 eurorainoko laguntza jaso duenik ere. Ekimen horiek zerikusia dute espezializazio adimenduneko RIS3 estrategiarekin eta Basque Industry 4.0 programarekin: dronak diseinatzeko proiektuak; pertsonen iritziak irakurtzen eta produktuak gomendatzen dituzten eCommerce plataformak; hiriko hondakin solidoen errautsak tratatzeko proiektuak; potentzia erdiko aero-sorgailuak sorkuntza banaturako eta autokontsumorako; medikuntza arloko aplikazio mugikorrak garatzeko proiektuak; supermerkatuetako orga eta saskien jarraipena egiteko edo kontsumitzaileen emozioak identifikatzeko garapen teknologikoak; eta datuen analisirako business intelligence proiektuak.\nSPRI Taldeak hainbat tresna eskaintzen ditu ekintzailetzari laguntzeko, eta tresna horiek 5,8 milioi euroko zuzkidura dute aurten. Horien artean aipatzekoa da BIND 4.0 programa, 4.0 Industriako startup onenak erakartzeko nazioarteko lehen ekimena. Hain zuzen ere, uztailean jarri da martxan 4.0 industriako startupentzako euskal azeleragailu publiko-pribatu horren bigarren edizioa, mundu osoko enpresa gorakorren talentua eta berrikuntza erakartzeko eta, bide horretatik, euskal industria-sarearen zerbitzura jartzeko.\nOraingo honetan, industria sektoreko punta-puntako 27 enpresak parte hartuko dute BIND 4.0 ekimenean. Izen handiko 12 enpresa berrik erabaki dute programaren edizio honetan parte hartzea, startupen euskal azeleragailu publiko-pribatuak lehen edizioan izandako arrakastak bultzatuta.\nAERNNOVA, Alegria Activity, Arcelor Mittal, BATZ, Bridgestone, Cikautxo, Elay, Grupo Elecnor, Gestamp, RPK, SENER eta Sidenor dira BIND 4.0 ekimenean parte hartzea erabaki duten trakzio-konpainia berriak. Hona hemen ekintzailetza industrial aurreratuko programa honen lehen edizioan izena eman zutenak: ABB, CAF, CIE Automotive, Danobat Group, Euskaltel, Fagor Ederlan, Grupo Maier, Grupo Alcor, Grupo ULMA, Iberdrola, ITP, Mercedes-Benz Vitoria, Michelin, NEM Solutions eta Repsol-Petronor. Multzo horri beste 12 gehitu zaizkionez, aurten 27 parte-hartzaile izango dira guztira.\nBaina hori ez da izan BIND 4.0 programaren lorpen bakarra. Lehen urteko (2016) emaitza onek 4.0 sektoreko bi erraldoiren arreta erakarri dute: Google eta Amazon. Hala, bigarren deialdi honetan, Google eta Amazon bazkide teknologikoen artean egongo dira lehenengoan parte hartu zuten beste bi handirekin batera: Microsoft eta Siemens. Partner teknologiko gisa, lau enpresa handi horiek tutore taldea indartu eta BIND 4.0 programako prestakuntza-programa aberastuko dute. Gainera, hobaridun produktu eta zerbitzuak eskainiko dituzte eta laguntza teknologikoa emango diete aukeratutako startupei.\nnoticias\t2017-07-17T20:50:38+00:00\t17 uztaila 2017|


Guardia zibil gehiago sartzea gaitsetzi egin du EH Bilduk - Nafarroa - euskalerriairratia.eus\nGuardia zibil gehiago sartzea gaitsetzi egin du EH Bilduk\nEuskalerria Irratia 2020-02-10 18:10\nGuardia zibila mantentzearen aldeko larunbateko elkarretaratzeari emandako "erantzuna" irudi zaio EH Bilduri erabakia.\nEH Bildu Talde Parlamentarioaren bozeramailekide Adolfo Araizek kritikatu egin du Guardia Zibilak Nafarroan 200 agente gehiago sartzeko erabakia. "Erabaki honek joan den larunbatean eskuinak eta ultraeskuinak deitutako elkarretaratzeari emandako erantzuna dirudi, non ikusi ahal izan genuen nola erabiltzen zen Nafarroa propaganda helburuekin, eta Nafarroako autogobernuaren zein Foruzaingoaren aurkako aldarrikapenak egin ziren", gaitzetsi du Araizek.\nZentzu horretan, EH Bilduko parlamentariak gogorarazi duenez, "Nafarroa da segurtasun kidego ezberdinek, eraginkortasun ezaren adibide argi batean, eskumen berdinak erabiltzen dituzten lurralde bakarra". Eta, era berean, gaitzetsi egin du "Nafarroak Europako polizia ratio altuena duela eta badirudi batzuek horrela izaten jarrai dezan nahi dutela".\nBeraz, Araizek eskatu bezala, "lehenbailehen egin behar dira transferentziak, ez bakarrik trafikoaren arloan, baita herritarren segurtasunaren arloan ere, horiek Nafarroari baitagozkio, Foruzaingoa Nafarroan erreferentziazko polizia izan dadin, dagozkion segurtasun-eskumenak garatuz", eta "ez dadin jarraitu Guardia Zibilaren edo Polizia Nazionalaren agenteen ratioa handitzen eskuinaren eskakizun jakin batzuk betetzeko”.


Erakusten 121 - 140 emaitzak -- 8.437 bilaketa honetara '' Joan edukira\nErakusten 121 - 140 emaitzak -- 8.437 bilaketa honetara '', Bilaketaren denbora: 0,03s\n[Madrid] : Bruño, L.G. 2018\nEgizu zeure bidea. 1. proiektua : oparituko ditugu ipuinak? Ariketak\n[Amorebieta-Etxano] : Ibaizabal , 2018\nRobotika 3 urte [Haur Hezkuntza] : proposamen didaktikoa\nnork Reina Herrera, Sara\nRobotika 4 urte [Haur Hezkuntza] : proposamen didaktikoa\nRobotika 5 urte [Haur Hezkuntza] : proposamen didaktikoa\nEgizu zeure bidea. 2. proiektua : zer hizkuntza ditugu inguruan? Ariketak\nEuskal hizkuntza eta literatura : UBI\nDonostia : Erein , L.G. 19991\nEuskal hizkuntza eta literatura : BBB 1\nDonostia : Erein , 1992\nEuskal hizkuntza eta literatura : BBB 2\nEuskal hizkuntza eta literatura : BBB 3\nDonostia : Erein , 1991\nDonostia : Galtzagorri Elkartea , 2018ko ekaina\nDonostia : Elkar , 1988\nSoinua : nola soinua, hala dantza 3, 4 eta 5 urte. Bitakora koadernoa (gida didaktikoa)\nHik hasi 235 : Seaskak 50 urte\nLasarte-Oria : Xangorin , 2019\nHik hasi 234 : Espazioak


Hezkuntza-esperientziak – Hezkuntza eraldatzailearen eta hiritartasun globalaren aldeko mugimendua\nHezkuntza Eraldatzailearen eta Hiritartasun Globalaren Aldeko II Mugimenduaren Topaketan irakaslegoak partekatutako esperientzia hezitzaile batzuk\n12 Martxoa, 2019 /0 Iruzkin/Non; Hezkuntza-Esperientziak /Nork; Educacion\nHezkuntza Eraldatzailearen eta Hiritartasun Globalaren Aldeko II Mugimenduaren Topaketan irakaslegoak partekatutako esperientzia hezitzaile batzuk aurkezten dizkizuegu. Valentziako Burjassot udalerriko Vicent Andrés Estellés BHI. ApS ikuspegi filosofikotik: Beste hezkuntza bat posible al da? Hezkuntza eraldatzaile baten alde. Deskargatu San Ignacio ikastetxea, Iruñea. CAMINA, amestu dezagun eskola taldean. eskolaren hezkuntza-eraldaketako gakoetan. Deskargatu Ulia Fidentia BHI, […]\nhttp://www.educaciontransformadoraglobal.org/wp-content/uploads/2016/04/logo_eus_cabeza-300x110.png 0 0 Educacion http://www.educaciontransformadoraglobal.org/wp-content/uploads/2016/04/logo_eus_cabeza-300x110.png Educacion2019-03-12 12:18:572019-03-12 12:18:57Hezkuntza Eraldatzailearen eta Hiritartasun Globalaren Aldeko II Mugimenduaren Topaketan irakaslegoak partekatutako esperientzia hezitzaile batzuk\n5 Martxoa, 2019 /0 Iruzkin/Non; Hezkuntza-Esperientziak /Nork; Educacion\nEsperientzia hori Gamo Diana ikastetxean egiten da, Madrilen. Gure ikasgeletako aniztasuna ez dagokio soilik jatorriari; erritmoari eta ikasteko estiloari ere badagokio, emozionala da, baliabideekin du zerikusia, sinesmenekin, kulturarekin, hizkuntzekin, eta garapenekoa ere bada, hazkuntza naturaleko prozesu batean; beraz, ez dago bi ikasle berdin, familiak eta haien irakasleak ere berdinak ez diren bezala. Deskargatu\nhttp://www.educaciontransformadoraglobal.org/wp-content/uploads/2016/04/logo_eus_cabeza-300x110.png 0 0 Educacion http://www.educaciontransformadoraglobal.org/wp-content/uploads/2016/04/logo_eus_cabeza-300x110.png Educacion2019-03-05 09:55:292019-03-05 09:55:29DIBERTSITATEAN ELKARBIZITZEA\n27 Abendua, 2018 /0 Iruzkin/Non; Hezkuntza-Esperientziak /Nork; Educacion\nEsperientzia hori Las Rozas udalerrian (Madril), Bérriz ikastetxean gauzatu zuten, 2016/2017 ikasturtean. Premia bat asetzeko sortu zen: eskola-bizikidetza hobetzea ikuspegi parte-hartzaile eta proaktibo batetik, eta ez diziplinazko ikuspegi edo ikuspegi erreaktibo batetik; bizikidetza horretan ikasleek, klubak sortuta, guztien integrazioan, bizikidetzan eta tratu onean laguntzen parte hartu zuten. Deskargatu PDF-a\nhttp://www.educaciontransformadoraglobal.org/wp-content/uploads/2016/04/logo_eus_cabeza-300x110.png 0 0 Educacion http://www.educaciontransformadoraglobal.org/wp-content/uploads/2016/04/logo_eus_cabeza-300x110.png Educacion2018-12-27 17:42:342018-12-27 17:42:34BIZIKIDETZAREN KLUBA


VI. Benito Ansola sarira lanak aurkezteko epea zabalik da - KULTUR SHAREA\nLanak irailaren 19ra arte aurkeztu ahal izango dira. Sari honek euskal kultura zabaldu eta sortzaile gazteei euskarazko ikus-entzunezkoak ekoizten laguntzea du helburu.\nEuskaltzaleen Topaguneak, Lekeitioko Udalak eta Euskal Zinema Bilerak Benito Ansola Sarietara ikus-entzunezko proiektuak aurkezteko deialdia zabaldu dute irailaren 19ra arte. Sariak 18 eta 36 urte bitarteko gazteen lanak sustatzea du helburu, eta irabazleak 3.000 euro jasoko ditu. Horretaz gain, lan irabazlea 2022ko Lekeitioko Euskal Zine Bileran estreinatuko da jendeaurrean.\nDeialdi honetara askotariko formatuetako lanak (fikzioa, sorkuntza, animazioa, dokumentala…) aurkez daitezke, baina originalak izan behar dira eta argitaratu gabeak edo beste inondik moldatuak ez direnak. Horretarako, lehiaketaren oinarrietan agertzen diren baldintzak bete beharko dituzte partehartzaileek eta aurkezten dituzten lanek.\nJasotako lan guztiak zuzendari profesional bik baloratuko dituzte eta hemendik hiru finalista izendatuko dituzte urte honetako 44. Euskal Zine Bilera jaialdiaren barruan proiektuen aurkezpenak egiteko bideo-dei bidez. Jaialdiaren itxiera ekitaldian iragarriko da VI. Benito Ansola sariaren lan irabazlea. Izendapen honetatik hamar hilabeteko epea izango du irabazleak bere ikus-entzunezko proiektua gauzatzeko.\nSari honek, euskal kultura zabaldu eta sortzaile gazteei euskarazko ikus-entzunezkoak ekoizten laguntzea da.\nParte hartu nahi dutenek kultura@topagunea.eus helbidera bidali beharko dituzte lanak.\nMontehermoso-Euskararen Etxeak Belar Sounds musika programa antolatu du udako asteburuetarako


Bateratzea bi Koreas: nola herrialde saiatu ados adiskidetzea - Abokatuak Korea konektatuta. Korean Abokatuak, handiena lege-ataria.\nBateratzea bi Koreas: nola herrialde saiatu ados adiskidetzea\nJoint deklarazioak, proiektu konfederazioa Kim Il Sung eta errendimendua azpian bakar banderak, Olinpiar jokoak atHau ez da lehen arteko hurbilketa bi Koreas, hirurogeita bost urte geroztik gerra amaitu: herrialde dute hainbat aldiz saiatu bateratzeko eta, are gehiago, elkartu, baina harremana du etengabe areagotu da berriro. Lehen aldiz, Ipar eta Hego Korea ospatu gerra osteko negoziazioak, hitzartu oinarrizko printzipioak biltzeagatik. Arabera joint Ipar-Hego komunikatua uztailaren, batasuna behar izan zuen lortu bidez betetzeko hiru puntu: independent ahaleginak bi Koreas, bide baketsu eta sustatzeko batasun nazionaleko gainditzeko ideologia eta sistemak. Tentsioak arintzeko eta bat sortzeko giro elkarrekiko konfiantza arteko Hegoaldean eta Iparraldean, bi aldeak adostu ez slander edo iraina elkar, ezta konpromisoa armatuak provocations bat handi edo txiki-eskala, eta positiboa hartu saihesteko neurriak nahigabe militar gertakariak. Arren garrantzi izugarria geroago hitzarmenak, saiakera honetan negoziatzeko huts egin dela pertsonala asmo alderdi bakoitzaren. Ipar Korea, onartzen SESB, bisitaldiak inter-Korean elkarrizketa modu bat bezala bultza Hego Korea kanpoan bere aliatuak - AEBETAN eta Japonian.\nHego koreako buruzagi Pak Jong-hee ikusi negoziazioak tresna baliagarria indartzeko bere autoritario araua.\nNahiz eta Ipar eta Hego Korea ez zuen hitz egiten, eskaini dute batzeko.\nan, liderra DPRK, Kim Il Sung, Seigarren Kongresua koreako Langileen Alderdiaren proposatutako ideia sortzeko Demokratikoa Confederate Errepublika Koryo irudi bat konfederazioa.\nBehar da, izan herrialde bat, bi sistema - bi gobernuek, bi ideologia, baina nazio bat, bat defentsa ministerioak, bat atzerriko politika. Kontserbatzeko izen bakar baten egoera hori existitu gure herrian, oso ezaguna mundu osoan, eta orokorra islatzen ideal politiko, Ipar eta Hego - nahia demokrazia, izango litzateke oso egokia deitu confederative egoera Demokratikoa Konfederazioa Errepublika Korea. ko hamarkadaren amaieran, hurbilago Gerra Hotzaren amaiera, gatazka bi herrialdeen arteko izan zen aldi baterako eten. Faktore garrantzitsua hau izan zen, Olinpiar Jokoak Hego koreako Seoul an, zein izan zen katalizatzaile herrialdeko lidergoa harremanak hobetzeko, herrialde komunista. Arren boikot lehiaketa DPRK, herrialde horiek iritsi zen - garai hartan erregistro bat kopuru osoa Olinpiar (lorpen hau izango jipoitu Barcelona). Urte bat aurretik, Olinpiar jokoak, azaroaren, bi Ipar koreako spies, argibideak, DPRK gobernuak, instalatu lehergailuak taula gainean Hego koreako hegazkin Boeing Korean Air Lines. Bonba lan azaroaren hogeita bederatzi on Bagdad-Abu Dhabi-Bangkok-Seoul hegaldia: pertsona hil ziren.\nGeroago, Hego koreako agintariek dute justifikatu, -urte-zahar, neska, agente DPRK Kim Honhi (Kim Hyon-hui), aitortuz biktima Ipar koreako erregimena.\nArabera, DPRK eta Hego Korea berriro etorri zen ideia, adiskidetzea eta sinatu deiturikoak Oinarrizko Hitzarmena. Bere ezaugarri bereizgarria da herrialde definitu beraiek ez bezala, aparteko bi estatuek, baina bat bezala, baina bat pasatzen"bereziak tarteko prozesu bat bidean azken biltzeagatik". an, liderrak estatu bat prestatu buruzko deklarazio bateratua nuklear bat-free zona koreako penintsulan. Beste mugarri saiakera negoziatzeko bi herrialdeen arteko jotzen da urtea izango da. Ekainaren, Ipar eta Hego Korea sinatutako beste baterako adierazpena"Iparra-Hegoa", eta bertan bi aldeetan agindu lasaiak bilatzen biltzeagatik. Ipar eta Hego adostu arazoa konpontzeko reuniting herrialde beren kabuz esker kontzertatuak ahaleginak koreako herrialdearen ardura da. Baina oraingo honetan ere, ez da larria arrakasta lortu zen urtean, Ipar Korea bere kabuz eten adierazpena bat nuklearra-free zona, abiarazi nuklearra eta misil probak arma mota berriak. Horrez gain, berak egindako hainbat provocations aurka, bere bizilaguna Adibidez, azaroa, Ipar koreako artilleria sua ireki Hego koreako Yeonpyeong uhartea, hil bi Marines. Ekitaldi nagusia gailurrera zen hitzarmen bat ofiziala amaieran koreako Gerra Gaiak bat hurrengo negoziazioetan bat posible da bateratzea, bi herrialde."Uste dut Ipar eta Hego elkartu egingo du etorkizunean.


Musuak denoi, Antonio\nGutun hau Gernikako Anita Etxebarriari esker eskuratu dugu. Antonio F. gudari espainolak Madrileko bataloi komunista bateko partaide omen zen bere anaiari idatzi zion, apirilaren 26ko goizez. Arratsaldean hil zuten, nahiz ekainaren 14garrena bitartean identifikatu gabe eduki. Gutuna ez zen Gernikatik irten, eta ez da egundaino beste inon argitaratu.\nZer moduz zaudete? Ongi, espero diat. Ama? Esaiok laster joango naizela etxera. Oraingoan egia omen duk permiso bat emango didatela, edo behintzat hala agindu zidatek.\nOrain Gernikan negok, pare bat egunetarako. Giro ona zegok, freskoa baina aterri. Jelatzen ez duen bitartean (etxean ez zegok kalefakziorik). Oso goiz aditu dituk abioiak, baina urruti, ez al dira oraintxe etorriko, izan ere buelta bat emateko gogoa zeukeat.\nZer moduz ikasketak? Atzo hirekin gogoratu ninduan, izan ere ez zegok biologiaz zeinekin hitz egiterik hemen, eta atzo kasualitatez herritik atera ginela, garo-mendi batean gertatu gintuan. Garo altuak hituen, ederrak, eta hostoñoen azpitan lerro simetrikoetan, esporadun soroak zizkiteken, hazi samarrak. Honenbestez, espora batzu libre ibiliko dituk, ernetzeko zorian, protaloa sorturik, hostorik eta zuztarrik gabe, baina rizoide bidez hartzen dituztelarik lurretikako urak eta gatzak. Laster berriz, arkegonioak eta anteridioak emango dizkitek, eta azken hauen espermatozoideak igerian ibiliko dituk, obozelula bila...\nGauean galdetu nian eta rizoma hoien hautsa este-xixareak akabatzeko erabiltzen omen ditek hemen. Gainerantzean, ximaurretako erabiltzen dizkitek garoak baserri denetan, idortuta daudelarik ebakita. "Cuando amarillea, si cortas, mejor es, que no luego, que es tarde", esan zidaken, erdara graziosoan, etxeko nagusiak.\nMiguel, gauza bat eskatu behar nian. Nire mahaian dudan txokolate-kajan sarturik dagoen medaila bidal iezaidak, hurrengoan. Klase guztietako amuletoen beharrean ere egongo omen gaituk eta.\nBueno, gaur azoka eguna duk eta etxekoandreari galdetu behar zioat, letxuga pare bat edo zerbait nahi al duen erostea.\nMusuak denoi, maite zaituztet,


Donemiliago glosak eta gidari turistikoa\nDonemiliago glosak eta gidari turistikoa –\nDonemiliagako glosak Aemilianensis 60 latinezko kodexaren bazterretan X. mendearen bukaeran edo XI. mendearen hasieran latinez, erromantzez eta euskaraz eskuz idatzitako oharpen txikiak dira, Errioxako Donemiliagan. Kopiatzailearen helburua latinezko testuaren zenbait pasarte azaltzea zen; baina mila urte beranduago, egun bertan dagoen gidari turistikoak bere uztako azalpenak ematen ditu.\nLehenik eta behin azal dezagun apur bat gehiago zer diren glosa horiek, wikipediaren laguntzaz. Filologian glosa horien garrantzia ez zen XX. mendera arte kontuan hartu, mila inguruko glosetatik ehun-edo erromantzez eta bi euskarazdaudelako eta hizkuntza bien lehendabiziko idatzizko lekukoa direlako. Eskuizkribuak San Millán de Susoko monasterioan aurkitu ziren.\n31 eta 42. glosetan, euskarazko oharpen bi ageri dira:\njzioqui dugu / guec ajutuezdugu\nInterpretazioa ez da ziurra. Alde batetik, ez dago argi zehazki latinezko zein tarteri dagozkion. Printzipioz, hauek bide dira kidetasunak:\njzioqui dugu / (lat.) (inveniri) meruimur, hots, ‘(aurkitzea) merezi genuen’.\nguec ajutuezdugu / (lat.) non nobis sufficit (non convienet a nobis), hots, ‘ez zaigu komeni’.\nBigarren glosari dagokionez, hasiera batean latinezko ne… nos… precipitemur eta haren erromantzezko glosa nos non kaigamusekin lotu bazen ere, euskal filologoen iritzian antzekoagoa da goian aipatutakoa izatea.\nHalaber, euskarazko hitz batzuk bere horretan ezezagunak dira. Bi azalbide eman zaizkio izioki delakoari, betiere aditz partizipioa dela jakintzat emanda: batetik, izio ‘piztu’ aditzarekin lotu da, baina hori ez dator latinezko testuko ezerekin bat; bestetik, glosako <z> gaurko <tz>ren ordez balego, baliteke Leizarragak erabilitako itzeuki ‘-tzat hartu’ aditzarekin zerikusia izatea. Bigarren glosako aiutu-k geroago bizkaieraz ondo xamar lekukotzen den adiutu (aiotu, aiutu) ‘egoki’ adjektiboa dakar gogora; horrela balitz, aiutu dugu zera izan liteke: maite dugu egituraren antzekoa, hau da, [izenondo mugagabea + dugu] gisako egitura (behar dugu, iduri du, nahi du, gorroto dio… bezalakoa).\nGlosagilearen jatorriari buruz, Menéndez Pidalek suposatu zuen nafarra behar zuela izan, eta ez errioxarra, dugu erabili zuenez gero, Mendebaldeko dogu-ren ordez. Alabaina, Mitxelenak gogoratu bezala, dut erako formak Arabako euskaran ere lekukotzen direnez (Landucciren hiztegian, adibidez), baliteke testua Errioxakoa bertakoa izatea. Ezaguna denez, euskarak gutxienez XIII. mendera arte iraun zuen Errioxako zenbait tokitan, Ojacastron adibidez, eta ugari dira toponimian euskarazko terminoak, garai batean Errioxa Garaiaeuskara-erromantze mugan zegoelako seinale. Hizkuntzalarien ustetan, glosetan euskal ezaugarri asko daude, eta hori idazle elebidun (euskara-erromantze) baten ezaugarria izan liteke. Dudatan daude, berriz, erromantzea sailkatzean: errioxar aurrerromantze, nafar-aragoiera edo errioxar-gaztelania. Badaude nafar-aragoierazko hitz asko, tartean muito, feito, honore (orduan femeninoa), plicare, lueco, cono, ena, eta abar.\nDuela gutxi bertan izan zen Peio Galvez txiolaria, eta bere esperientzia kontatu zuen txio hari argigarri honetan:\nZehazki, beraien esanetan, glosa batzuk euskaraz idazteari buruzko hipotesiak bi izango liratezke:\n– Bata, bertan euskaraz egiten zela eta herritarrei dotrina azaltzeko helburuarekin glosa batzuk euskaraz idatzi zituen monje ezezagun horrek (gaztelaniazkoekin egin zuen bezala). pic.twitter.com/hv7GU8bwod\n— Peio Galvez (@Peioxabier) July 31, 2018\nBigarren hipotesiaren alde egiten dute bertako gidariek (bi entzun nituen), glosa gehienak (proto)gaztelaniaz daudelako eta euskarazkoak gutxi direlako. Ondorioz, beti gidarien arabera, Glosak idatzi zirenean herritarren hizkuntza gaztelania zela demostratuta geratuko litzateke.\n– Toponimia. Adituen artesn eztabaida bakarra da ea euskara bertako hizkuntza zen historiaurretik edo beranduago iritsi zen (‘Errekonkistan’). Baina X. mendean eremu euskalduna/elebiduna zenik ez dago auzitan. pic.twitter.com/UBF3vIqgKv\n– Ojacastroko forua: 1240an Gaztelako Erregeak epaitegietan euskaraz egiteko baimena eman zien Ezcaray ondoko herri txiki honen herritarrei. Ojacastro Donemiliagatik 20 bat km-etara dago. https://t.co/xoEexiJxAS\nDirudienez, XXI. mendeko Espainiako nazionalismoarentzat gaztelaniazko lehendabiziko idatzizko esaldiak eremu euskaldun edo elebidun batean idatzi zirela onartzea sakrilegioa omen da. Baina Europako naziorik zaharrena ez da Espainia (edo Gaztela). Inondik ere.\ndonemiliaga, Donemiliago glosak eta gidari turistikoa, Errioxa, euskara, glosak, historia\n[Buru Ariketa] Lau zifrako zenbakiaren bila\nZer duzu buruan “Donemiliago glosak eta gidari turistikoa”-ri buruz\ngarrett 2018-08-12 09:21\nGaztelaniaren lehen agerpena, ordea, hau omen da:


Mundu Berri Elkartearen eskutik gaur Sutegin “Nacido en Siria” filmea ikusteko aukera | Usurbildarrak aurrera\n← Izarrekin plataformak deituta gaur 17:30ean “Izarri bidaltzeko marrazketa jaialdia” Intxaurrondon\nErrausketaren Aurkako Mugimenduak larunbatean Anoetan prentsaurreko jendetsua egingo du →\nMundu Berri Elkartearen eskutik gaur Sutegin “Nacido en Siria” filmea ikusteko aukera\nPosted on 2017/03/17 | Utzi iruzkina\nMundu Berri Elkarteak antolatuta gaur, ostirala (martxoak 17) Hernan Zin-ek zuzenduriko “Nacido en Siria” filma eskainiako da Sutegin, arratsaldeko 19:00etan. Filme honetan errefuxiatuek bizi duten errealitate latza ikusteko aukera egongo da.\nFilmean zazpi haurrek (Marwan, Arasulí, Gaseem, Jihan, Kais, Hamude eta Mohammed) Siriako gerratik ihesi, etorkizun hobe baten bila Europara etortzeko egiten duten bidea islatzen du, euren ikuspuntutik. Filmean sorterritik irteten diren unetik egiten duten bidaia latza ikusteko aukera egongo da.\nJuanito Orella eta Jose Luis Aranburu herritarrek hurbiletik ezagutu dute errefuxiatuen errealitate latza. Duela gutxi Belgradon izan dira errefuxiatu kanpamenduetan laguntzen eta gaur arratsaldean biek euren lekukotza emango dute Sutegin. Errefuxiatu kanpamenduak gertutik ezagutzen dituzten Mundu Berri Elkarteko kideekin ere solasaldia izango da.\nBildutako diru laguntza Serbiara\nEkitaldirako sarrera 2 euroren truke eskuratu daiteke egunean bertan. Bildutako laguntza Serbiara bideratuko da.\nInformazio gehiago: www.nacidoensiria.com


Zapadoreetan izena emanda boluntario - Ahotsak.eus\nZapadoreetan izena emanda boluntario\nZapadoreetan izena emanda boluntario
Gernika bonbardatu zutenean, hegazkinak ikusi zituzten. Zapadoreetan boluntario eman zuen izena. Gauez lan egin eta egunez lo egiten zuten. Hamar pezeta ordaintzen zioten eguneko. Tabakoa ere ematen zieten.
\nHizlaria(k): Gabiola Plaza, Sabin\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AMT-002-010 kodeko bideoa nahi duzula aipatzea: ahotsak@ahotsak.eus\nGernika bonbardatu zutenean, hegazkinak ikusi zituzten. Zapadoreetan boluntario eman zuen izena. Gauez lan egin eta egunez lo egiten zuten. Hamar pezeta ordaintzen zioten eguneko. Tabakoa ere ematen zieten.\nData: 2011(e)ko urriaren 10a\n- Gerrie urten zanekoa?\n- Gerrie urten zanekue, ba, Gernika bonbardeau ebenien be hementxe gengozan gu. Ordun be gu mutikuk ta. Hor ziher lantzien hiru abioe agertzen zin hortik honutz ta hamen ziher, bueno, abioie ta. Gero, barritz, gero akabo. Hor ziher jun giñanin, akabo barritz. Bueno, bueno. Zapadorietan edo nun-nun apuntau biher. Ze guk, sartu zakun erropa batzuk ta, [genduzen] erropak ta, zakun sartu ta, han jun giñan gu aurretik. Ta gero, ba, nunun apuntau bihar ta Zapadorietan apuntau giñen. Gabaz egitten gendun biharra biharra, ta egunez lo egitten zan apurre, egunez.\n- Ta zer dala ta juan ziñen, zer dala eta dezididu zendun Zapadorietara juatie?\n- Zer dala eta, ba, hor ziher jun [giñan gu] hor aurrin, baiña gu... guaz jun ziñak be, gure paltarik ez euken harek be. Ta guk be, jango bagendun, irabazi ein biher gendun pixkat. Ta hamar pezeta pagetan euskuen.\n- Hamar pezeta?\n- Hamar pezeta!\n- Ze, astie edo hillie edo...?\n- Egune, egunien hamar pezeta! Ta zera be bai, fumetako be raziñoie be. Nik ontxe fumau dot... On be ba... hori bizixuori badauket. On be goxin “Ducados” bat, zigarro bat, goxin armosautekun beti. Han tekamanan dauket [...]. Baiña ordun pakete bat inguru lauskitzen gendun, e.\n- Bai! Enda, gero, gerratik etorritte be bai. Errazionamentue altxaten gendun, ta tabako, ta puru zaharra ta…\nEgilea(k): Nere Juaristi Urrutibeaskoa (Lekeitioko institutua)\nEzjakintasuna gerra garaian


God of War Sexu-Jokoa: Deskargatu Free XXX Parodia Jokoak\nJainkoa Whores - Jainkoa Gerra SexGame\nJainkoa Whores ez da titulua buruzko pelikula bat onena pimp inoiz oinez Lur honetan, baina izan zitekeen, delako, besterik gabe, ona soinuak. Besterik bezain ona Jainkoaren Gerra handi bat izan zen, izen epiko PlayStation serie. Joko bat da fan handi bat oinarri eta asko beroa pertsonaiak. Baina hori da arazoa PS jokoak. Ez horiek guztiak dira lortzean helduen parodia. Nik gastua nahiko denbora pixka bat interneten bila ona Gerra Jainkoa Sexu Joko gabe sagarna emaitzak. Duten arte, hilabete pare bat duela denean aurkitu dut Jainkoa Whores., Eta beraz, pozik nago estudioan sortu duten hartu du, beraz, luze, delako joko bat bezala GoW indartsu bat behar XXX parodia, eta aurrerapen online helduen joko industria iraganeko urte onartzen sortzaileak elkarrekin jarri infernua bat joko bat. Behar duzun guztia du batetik Gerra Jainkoa SexGame. Orduan erretzea beroa pertsonaiak lortzean ravished cocks handi by, it comes with great grafikoak, ezaugarri polit bat lur-line eta parodia bera du vibe bezala, jatorrizko jokoa. Ziur nago gozatu ahal izango duzu, baina egin aurretik, beraz, irakurri behar duzu, hurrengo berrikuspena., Uste dut hori buruz gehiago jakitea joko bat aurretik duzu play da, lagunduko duzu hobeto jabetzeko ekintza. Eta agintzen dut, ez emateko edozein spoilers.\nIzan zen, nahiko begi-bistakoa da Jainkoaren Gerra sexu jokoa izango dute, batzuk nahiko hardcore ekintza. Azken finean, jatorrizko lursail oinarritzen da jokoa bizitza bat Spartan warrior, eta historia kontatzen digu Espartanoei basatiak ziren. Gehienak oinarritzen da jokoa gizonezkoak emakumezkoak menderatzea. Ekintza lor daiteke benetan oldarkorra aldiz, eta gozamenerako izango da edozein BDSM fan. Ez da anal sex tiro gertutik emateko handiena jokatzeko esperientzia. Aurpegia madarikatu da, beraz, brutal joko honetan eta hori maite dut garatzaileei joan aparteko mila eta gehitu gagging zarata horiek eszenak., Baina horrek ez du esan nahi partida ez da etorri sexu eszena horretan, neskak bere burua gozatzeko. Ez da bat ere atsegina FFM threesome bikoitza blowjob eta cum kissing. Ez dut esango nork neska threesome dira, hori delako litzateke oparituko lursailean. Baina ziur nago izango duzu, ilusioa iristeko duen eszena.\nDiseinua eta Pertsonaiak\nGuztiak nagusia emakumezkoak pertsonaiak agertzen dira joko honetan. Orduan, gizonezkoen pertsonaiak, bakarrik izango duzu ikusteko lortuko bere dick denbora gehien, zeren fokua da hot chicks Jainkoaren Gerra. Izan ere, jarri dute, beraz, askoz ardatz chicks duten garatzaileek reimagined neska bat oilarra batekin, eta, beraz, ezin izan zuen arraio beste babes. Berriro ere, emango nuke kanpoan lur-bada, nik esango nuke nor zen da, baina izan duzu eztanda bat noiz den jakin beharko duzu zuk zeuk. Gauza harrituta niri gehien honi buruz Jainkoaren Gerra SexGame da arreta hori sartu zen jantziak pertsonaiak., Funtsean, birsortu dute jatorrizko jokoa porno bat bertsioa. Ez dut esaten hori ezin duzu akats pertsonaiak joko hau direnak jatorrizko oharra, baina nahiko hurbil. Bera jasoko duzu sentimendu hau jotzen porno parodia. Du, ilun eta soila tonu hori jatorrizko oharra egin bilaketakbezala guztiak dramatikoa eta tentsioz. Eragina duten vibe xxx parodia da laguntzen zakarra sexu-ekintza, egiten dena, nahiz eta kinkier.\nAhal izango duzu joko hau play for free ez deskargatu edo kontu beharrezko. Behar duzun guztia da bat kinky kontuan lusts bideo-joko pertsonaia eta zakarra sexu-ekintza. Erreproduzitu ahal izango duzu zure ordenagailu edo gailu mugikor. Badakit askok nahiago baduzu, online jolasten helduen jokoak ordenagailuan, baina kasu honetan, izenburua, ukipen-pantaila esperientzia da puntu. Gauza bat izan nahi dut, gozatu joko hau gehiago izan litzateke elkarrizketa. Istorioa interesgarria da, eta zenbait lokuzio pertsonaiak litzateke egin dute, are gehiago erakargarri. Baina, beste alde batetik, batzuk ditu, benetan polita sexu soinu FXs.\nKalitate handiko jokoa\nErraza to play\nAdabaki eguneratzeak erregularra\nBesterik gabe, titulu bat\nEz Discord zerbitzari\nGune Gehiago Antzekoa God of War Sex Game


Grotte du Renard: labar artea ezohiko eremu batean | Ekainberri\n15 July, 2020\tby Ekainberri\tin Historiaurrea\nGrotte d’Orival edo Grotte du Renard, “Azeriaren Haitzuloa” edo “Maltzurraren Haitzuloa” izenez ere ezaguna, Orival komunan dago, Normandia eskualdeko Seine-Maritime departamenduan, Sena ibaiaren arroan gora.\nSena ibaiaren ezkerraldean kokaturiko muino batean dago, mendi hegalaren erdialdean, kareharri bigunezko inguru batean, horren ondorioz, higadura natural handia jasan du eta kobazuloa publikoarentzat itxita dago.\nGrotte du Renard haitzuloaren sarrera, Orival, Normandia.\nGarapen luzeagoa duen sistema karstiko baten parte izan arren, Paleolitoko okupazio aztarnak lehen bi aretoetan aurkitzen dira, 50 metro inguruko luzera duen espazio batean, hortik aurrera, sarrera oso estua duen galeria oso sakon bat dago.\nBertako labar arte multzoa apala da, baina garrantzitsua bere kokalekuagatik, Normandia labar artearen gune tradizionaletik aparte gelditzen baita, Europaren iparralderago dagoen kobazulo apainduetako bat da. Bere jatorrizkotasuna 1978an ziurtatu zen.\nIrudiak lehen bi aretoetan kokatzen dira, batez ere lehenengoaren sabaian, margo gorriak eta grabatu arin baina ongi definituak daude.\nMargo gorri guztiak putz eginez margotuak dira, eskuak estalki bezala erabiliz. Irudi grabatuak punta borobildua duen tresnaren batekin eginak izan daitezke, egurra, orein adarra edo hezurrarekin.\nGrotte d’Orival edo Grotte du Renard haitzuloaren planoa.\nZeinuak marraztu zituzten, puntuak eta marrak, sarreratik gertuen dauden irudi grabatuak animalienak dira.\nGouy haitzuloko irudiekin lotura izan dezakete hurbiltasun geografikoagatik eta eginak izan ziren garaiagatik.\nIrudiak Madeleine aldiaren bukaerakoak izan daitezke, duela 12.000 urte ingurukoak. Glaziazio garai batetik klima epeleko garai baterako trantsizioaren lekuko dira, Paleolitoaren azken garaietako komunitate ehiztari-biltzaile baten adierazpen grafikoak.


MURKIL TXARTEL BIDEZKO DESKONTU SISTEMA\nElkartearen funtzionamendua aldaketa sakon bat suposatuko duen notizia bat iragarri nahi dizuegu. Dakizuen moduan, Murkilek fideltasun txartel bat du, Murkil Txartela bezala ezagutzen dena, eta Zarauztar askoren eskuetara iritsi dena dagoeneko. Datuek argi erakusten dute erabilera hau, izan ere, gaur egun ia 3000 erabiltzaile ditu Elkarteko txartelak.\nMurkileko bezero fidelenek ongi jakingo duten bezala, orain arte txartelak puntuak pilatzen zituen eta, ondoren, erosketa bonoengatik trukatu zitezkeen puntu hauek. Ekainetik aurrera, sistema aldatu egingo da erabat.\nAldaketa honen eragileetako bat Rural Kutxa izan da. Banku entitateak, azpiegitura informatiko bat garatu du bezeroak fidelizatzeko bide berritzaile bat eskainiz. Eroski, Carrefour eta antzeko formatu komertzialak erabiltzen ari diren fideltasun sistemaren garapena da, pauso bat aurrerago doana.\nMurkilek, aukera hau aprobetxatu nahi izan du bere bezero fidelenei abantailak eskaintzeko, eta modu honetan, elkarteko 75 denda inguruk deskontu bidezko fideltasun sistema berri bat jarri dute martxan.\nSistema honen bidez, bezero batek Murkil Txartelarekin denda batean erosketa bat egitean, deskontu zehatz bat gordetzen zaio denda berean Murkil Txartelarekin egiten duen hurrengo erosketarako. Erosketa ticketa gorde beharrik gabe, txartelean bertan erregistratuta gelditzen da jasotako deskontua. Denda batean lortutako deskontuak ez du balio beste dendetarako, horrela, bezero batek hainbat dendetako deskontuak izan ditzake gordeta aldi beran.\nDatafonoak zuzenean identifikatzen du establezimendu bakoitzean dagokion deskontua eta hauek, 2016 urte amaieran iraungiko dira. Modu honetan, bezeroa ez bada dendara itzultzen data hau baino lehen, deskontu aukera galduko du.\nDenda ezberdin ugarik hartuko dutenez parte eta guztiek ezin dutenez deskontu bera egin, aplikaturiko ehunekoa sektoreak duen errotazio eta marjinaren arabera egokitu da. Sektore bereko dendek portzentaje berdina dute, elkarren arteko lehia ekidinez. Horrela, honako multzoak banatu dira:\nArropa dendak --- %5\nDekorazioa eta irudia --- %5\nElikadura-Osasuna, Edergintza eta Informatika (Hiru azpimultzotan banatu duguna):\nElikadura-Osasuna --- %2\nEdergintza --- %5\nInformatika --- %1\nKirola, Oinetakoak eta bestelakoak --- %5\nDenda parte hartzaileak eta bakoitzak egingo duen deskontua identifikatzeko, horrelako pegatinak itsatsiko dira erakusleihoetan.\nBeraz, txartelaren ohiko erabiltzaileak saritzen dituen sistema da, Zarauztarrak erosketak herrian bertan egitera animatu nahi dituena.\nAipatu beharra dago, fideltasun sistema hau bateragarria dela Elkarteak egiten dituen gainontzeko dinamizazio kanpainekin, baita ere txartelarekin egin ohi diren “doako erosketak”, deskontu asteak, afari zozketak eta gainontzekoekin ere.\nAldi berean, aldaketa honek dakartzan ondorioak azaldu nahi genituzke. Maiatzaren amaieratik jada punturik pilatzen ez den arren, orain arte puntuak pilatuta dituzten bezeroek aukera izango dute erosketa bonoak lortzeko. Uztailaren amaiera arte Rural Kutxan puntuak bonoengatik aldatu ahal izango dira. Gainera aipatu, bono hauek dendetan gastatzeko aukera irailaren amaiera arte luzatuko dela.\nDeskontu bidezko fideltasun sistema berri honen aurkezpen prentsaurrekoa ikusgai duzue Erlo Telebistaren web orrialdean.


Patxitrapero: Garrantzitsua, oso garrantzitsua\nGarrantzitsua, oso garrantzitsua\nZumarragak alkate bat izan zuen, urte asko ez dala, gaitasun ugarikoa. Mota askotako gaitasunak, baina bat behintzat, falta zuen gizonak: hitz egiteko gaitasuna.\nOso baldarra zan hizketan, baina ze ondo disimulatzen zuen. Hitz komodin bat zuen, denerako erabiltzen zuena:\nDana zan garrantzitsua.\nOharkabean pasatzen zitzaion mundu guztiari zenbat aldiz erabiltzen zuen. Neuri ere bai, fijatzen hasi nintzen arte. Gero, harritu egiten nintzen benetan, zenbat aldiz erabiltzen zuen. Eta fijatu nintzen, beste askorengandik ikasia zuela. Politikariak gehienbat, baina ez politikariak bakarrik. “Garrantzitsu” hitza, edonon eta edonoiz azaltzen zan, edozeinengandik, edozein garaitan.\nHainbat eta hainbat gauzari jartzen diogu “garrantzitsu” etiketa. “Oso garrantzitsu”, beste askori. Eta halako pisua hartzen dute gure bizitzan… Itxuraz hain garrantzisuak ez diren batzuk, erabat zokoratzen ditugula.\nUrtebetez, arlo bat izan det – beste batzuren artean - zeharo abandonatuta. Nola ez ba, oso gauza garrantzitsuak izan baititut eskuartean!\nUmorea, ohe azpian sartuta neukan.\nBaina atera det, kendu diot hautsa, eta hor nabil ba, poliki poliki afinatzen. Aber luze gabe garai bateko soinuak ateratzen hasten dan.\n. Patxi en 11:38 da tarde


Eva Juez | Inposizioa ez da gure eredua - Eva Juez\nIgandean, lehendakaria, Markel Olano eta Joseba Egibar egon ziren Eibarren; ekitaldi polita izan zen eta neri izugarri heldu zitzaidan mezua hau da: EAJ-PNV-k ez duela inposizioarekin gobernatuko. Gu herriak aukeratzen gaitu, baina horrek ez du esan nahi guk nahi duguna edo pentsatzen duguna ezarri behar dugunik.\nArgi dago, talde politikoak programa zehatz batekin aurkezten garela hauteskundeetara, baina hala ere, herritarrek gai zehatzetan zer pentsatzen duten jakitea garrantzitsua da. Parte hartzea sustatu behar dugu eta inposaketa alde batera utzi.\nHori izan zen igandeko Lehendakariaren eta Markel Olanoren mezua eta ni guztiz ados nago.\nUdaletxea herritarrek hurbilen duten instituzioa da eta zinegotzien eta alkateen erantzukizuna da beraiekin erlazio zuzen eta etengabe bat mantentzea. Entzutea eta laguntzea dira nik jarraitzen ditudan ereduak eta ez beste batzuen eredua, inposaketa.


Herrixka: Baionan elkarteen euskarazko aktibitateak hauspotzeko xedez | Euskal Herria | KAZETA\n2021 IRA. 03 - 07:20h\nHerrixka: Baionan elkarteen euskarazko aktibitateak hauspotzeko xedez\nEuskarazko aktibitateen elkarteen foroa bigarren urtez jarraian eginen da Baionako Bernat Etxepare lizeoan. Irailaren 4rako prestatu duten egitaraua iaz baino aberatsagoa izanen dela iragarri dute antolatzaileek.\nIaz ospaturiko Herrixkaren lehen edizioa iruditan. © BIL\nBaionako Bernat Etxepare euskarazko jarduerak eramaten dituzten elkarteen herrixka bilakatuko da irailaren 4ean. Iaz lehen edizioa egin ondotik, Baionako Ikastolen Laguntzaileak (BIL) taldeak eta Euskaraz Bizi batzordeak urrats berri bat eginen dute aurten, egitarau zabalagoa proposatuz haur, buraso eta oro har nahi duen ororentzat.\n«Denei irekia, kostalde honetan zinez euskarazko urteroko hitzordua» bilakatzeko xedez, Nora Arbelbide kideak ekimenak hiru helburu nagusi izanen dituela azaldu du. Lehena, euskaraz aktibitateak sortzen dituzten elkarteek beren burua ezagutaraztea da. Horrendako, besteak beste, erakusmahaiak ezarriko dituzte Etxepare lizeoan.\n«Baionan ikusten dugun errealitatea da adibidez ikastolan buraso batzuk ez dakitela euskaraz, baina ikastolan sartzen dute haurra. Ez daude baitezpada sarean, ez dituzte gauzak ezagutzen, pixka bat galduak dira. Beraz, haientzat hitzordu bat da, ikus dezaten zer baden euskaraz egiteko ikastolatik kanpo ere, sare horretan sartzeko», zehaztu du Arbelbidek.\nAzkenik, Herrixkarekin elkar ezagutzatik Baionan euskaraz «egun goxo bat» pasatzea nahi dute antolatzaileek. Hori dela eta, lizeoan herrixka baten gisa prestatuko dute.\nAnimazio eta atelier gehiago\nIazko lehen edizio «giro atseginean» pasa zen, baina zer hobetua zutela onartuz, aurten egitarau zabalagoa prestatu dute BILek eta Euskaraz Bizik. Goizeko 10.00etan ekingo diote arratsaldeko bostak arte iraunen duen egun osoko egitarauari. Haurrentzat ipuinak izanen dira IDZ gunean eta ondotik, lasaitzeko saioa. Biltxoko izeneko eremuan berriz, tenore berean hasirik, Reikia, Feldenkrais eta yoga saioak proposatuko dituzte goizean zehar.\nOndoan den estudio gelan marrazki tailerra eta serigrafia ikasteko parada izanen da lehen ordutik. Euskara iniziazioa ere proposatuko dute goiz erdian, finantza pertsonalaren kudeaketarekin bukatzeko. Belar gainean prestatuko duten espazioan berriz, joaldun eta dantza tailerrak izanen dira. Azkenik, kirol gelan, pilotan aritu nahi duenarentzat jarduera propioa prestatu dute, jakina, euskaraz.\nKanpoan egun osoz ostatua izanen da eta baita elkarteek haien materialarekin jarritako mahaiak ere. Goizeko ekintza guziak bukatu eta, 12.30ean bertsoak, Baionan Kantuz taldearen kantuak eta Dantzazpiren emanaldia iraganen dira, segidan mahaiaren inguruan zikiro janarekin indarrak hartzeko. Maitxo eta Oihana Rock taldeek girotuko du arratsaldea.


Komunio txikia eta handia; doktrina euskaraz - Ahotsak.eus\nKomunio txikia eta handia; doktrina euskaraz
Eskolan neskak eta mutilak banatuta ibiltzen ziren. Jaunartze txikian ere mutilak alde batetik eta neskak bestetik jartzen ziren, baina jaunartze handia denek batera egin zuten. Komunio txikia egun arrunta izaten zen, baina handirako zuriz janzten ziren. Eskolatik joaten ziren ilaran parrokiara doktrina ikastera. Euskaraz ikasten zuten doktrina apaizarekin. Eskolan mojekin ibili zen.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ZUM-057-009 kodeko bideoa nahi duzula aipatzea: ahotsak@ahotsak.eus\nEskolan neskak eta mutilak banatuta ibiltzen ziren. Jaunartze txikian ere mutilak alde batetik eta neskak bestetik jartzen ziren, baina jaunartze handia denek batera egin zuten. Komunio txikia egun arrunta izaten zen, baina handirako zuriz janzten ziren. Eskolatik joaten ziren ilaran parrokiara doktrina ikastera. Euskaraz ikasten zuten doktrina apaizarekin. Eskolan mojekin ibili zen.\nGaia(k): Ohiturak eta bizimodua » Hezkuntza » Doktrina , Ohiturak eta bizimodua » Hezkuntza » Mojak , Ohiturak eta bizimodua » Erlijioa » Sakramentuak , Familia eta harremanak » Sexua eta generoa » Genero berdintasuna\nEuskal Herriko mugimendu feministako gatazkak\nJosten ikasten umetatik


Disko konpaktuen pirateria saihesteko sistema bat garatu dute | Consumer\nDisko konpaktuen pirateria saihesteko sistema bat garatu dute\nPraktika horrek 108 milioi euroko galerak ekarri zizkion Espainiako musika-sektoreari 2001ean\nEspainiako zientzialari batek mikrotxipetan oinarritutako sistema garatu du. Sistema horrek disko konpaktuen pirateria desagerrarazten du, eta, 2001ean, Espainiako diskografiarako 108 milioi euroko galerak eragin zituen. Ekitaldi hau amaitzean, 150 milioi euro ingurukoa izan daiteke.\nAntonio Ibañez de Alba, Bruselas-Eureka Asmatzaileen Munduko Aretoan saritutako zientzialaria, elektrizitatea, elektronika, kimikari eta biologiari lotutako sorkuntzak dituen Setd-CD sistema garatu du.\nIbáñez de Albak azaldu zuenez, “Sep-CD sistema antipiratala da, musika-ekipoan sartutako disko konpaktuaren originaltasuna identifikatzeko aukera ematen duena, eta haren fidagarritasuna %99,9koa da”. “Identifikazioa bi mikrotxipen bidez egin zen, bata CDan txertatuta eta bestea erreprodukzio-ekipoan”.\n“Mikrotxip horiek erreproduzitzailea aktibatzen eta entzumena sortzen laguntzen duten informazioa trukatzen dute. Aitzitik, balio ez badu, mikrotxiparen autosuntsiketa egiten da”, adierazi zuen zientzialariak.\ndiskoak pirateo-eu sistema


Osakidetzak 703.000 euro inbertitu ditu Galdakao-Usansolo Ospitaleko eskaner berrian | El Correo\nZurekinOsakidetzak 703.000 euro inbertitu ditu Galdakao-Usansolo Ospitaleko eskaner berrian\nOsakidetzak 703.000 euro inbertitu ditu Galdakao-Usansolo Ospitaleko eskaner berrian\nEskanerraren aurkezpena, Galdakaoko ospitalean. / Osakidetza\nEkipo modernoagoa, azkarragoa eta zehatzagoa da, azterketa diagnostiko berriak irudi bidez egiteko aukera ematen du eta tratamendu zehatzagoak egitea ahalbidetzen du\nELCORREO.COM Martes, 2 enero 2018, 08:35\nOsakidetza euskal osasun zerbitzuak 703.321 euroko inbertsioa egin du Galdakao-Usansolo Ospitaleko Erradiologia Zerbitzuko 64 koroako eskaner berrian. Ekipo modernoagoa, azkarragoa eta zehatzagoa da, azterketa diagnostiko berriak irudi bidez egiteko aukera ematen du eta tratamendu zehatzagoak eta pertsonalizatuagoak egitea ahalbidetzen du.\nEskanerra edo OTA (ordenagailu bidezko tomografia axiala) proba diagnostiko bat da, eta X izpien bidez organismoaren barruko irudi erradiografikoak ateratzen ditu zeharkako ebakiduretan, ebakidura sagitaletan eta koronaletan, bai eta 3D edo 4D irudiak ere.\nJon Darpon Eusko Jaurlaritzako Osasun sailburuak eta Maria Jesus Mugika Osakidetzako zuzendari nagusiak eskaner berria bisitatu zuten aurreko astean, Galdakao-Usansolo Ospitalean. Osasun Arretako zuzendari Andoni Arcelay ere bisitan izan zen.\nEkipo berriarekin «jauzi kualitatibo bat» emango da egin daitezkeen azterketen kalitatean, eta esparru horretan erabilgarri dauden baliabiderik onenen bermea eskainiko zaio pazienteari. Darponek azpimarratu zuen Bizkaiko ospitalean egindako inbertsioarekin «beste urrats bat» emango dela Eusko Jaurlaritzak «bizkaitarren osasun arretan bikaintasunaren alde egindako apustuan».\nAipatu bezala, 703.321 euroko inbertsioa egin da eskaner berrian. Irudi bidezko diagnosi ekipoak etengabe berritu eta eguneratzeko Osakidetzak abian duen prozesuaren baitan egin da inbertsioa, eta helburua da pazienteei ematen zaien arreta hobetzea irudiaren kalitate hobea eskainiz, azterketak azkarrago eginez eta probaren prozesua erosoagoa bihurtuz.\nEkipo berriarekin azterketa erradiologiko berriak egin ahal izango dira, hala nola perfusio azterketak (kontrasteak ehunetan egiten duen bidea ikusteko proba), litiasien azterketa eta azterketa koronarioak. Metalezko materialak dituzten (protesiak) pazienteetan irudia ere hobetzen du eta 4D azterketa dinamikoak egiteko aukera ematen du. Denbora errealean hobetzen du 3D tekniken bidez gidatutako esku hartzea, lesioetan hobeto orientatuta egoteko eta arrisku eremuak saihesteko.\nBestalde, ekipo zehatzagoa da, lesio txikiagoak hautematen baititu eta diagnostikoan zehatzagoa izateko aukera ematen baitu. Proba batzuetan, gainera, irudia estatikoagoa denez, eta dosia modulatzeko teknikei esker, dosi ezberdinak administra daitezke aztergai den anatomiako eremuaren arabera. Eskaner honekin lesioen diagnostiko hobea egin daiteke paziente onkologikoetan, koloretako mapa eta azterketa konparatibo zehatzagoak egin baitaitezke.\nEskanerra egokitzeko lanari esker, gerta daitezkeen erreakzio kaltegarriak azterketaren aurretik eta ondoren kontrolatzeko pazienteak zaintzeko gela bat ere egin ahal izan da, bai eta txostenak egiteko eta hezur eta muskuluen ekografia egiteko gelak ere.\nOsakidetza, Galdakao, Usansolo\nLegutioko Udalak sinbologia frankista duten elementuak kendu ditu Arabako kuadrillak eta udalak hondakin organikoen bilketari ekingo diote


Eusko Jaurlaritzak 18 urtez gorako 750 pertsonari egin dio galdeketa eta argitaratu ditu emaitzak. Arreta deitu diguten erantzunak laburtu ditugu jarraian. Adibidez, herritarrek kezka handiagoa dutela EAEko ekonomiagatik beren etxekoagatik baino eta lurraldearen ekonomia urtetarako ahulduko dela uste izan arren, beren egoera ekonomiko pertsonala hurrengo urtean ez dela askorik aldatuko erantzun dutela.\nEusko Jaurlaritzak Euskadiko herritarrak COVID-19ren aurrean inkestaren emaitzak argitaratu ditu maiatzaren 6an. Lehendakaritzako Prospekzio Soziologikoen Kabineteak burutu du inkesta, eta EAEko 18 urtez gorako 750 pertsonari egin diote galdeketa, apirilaren 27tik 29ra.\nNafarroako Gobernuak bezperan aurkeztu du koronabirusak nafarren osasun fisiko eta emozionalean izan duen eraginari buruzko inkesten emaitza, eta nabarmen lagin handiagoa erabili du horretarako: Nafarroako 18 urtez gorako 1.200 pertsonari egin diote galdeketa, lau alditan, apirileko aste bakoitzean 300 pertsona elkarrizketatuz.\nHauek dira Jaurlaritzaren inkestaren emaitzetan deigarri egin zaizkigun hainbat puntu:\nIngurukoengatik kezkatuago, norberagatik baino\nGaldekatutako herritarrek kezka handiagoa izan dute ingurukoak gaixotzeko, beraiek gaixotzeko baino: ingurukoak gaixotzeko kezka nahiko eta asko %91k adierazi du (asko %59, nahiko %32); aldiz, norbera gaixotzeko kezka nahiko eta asko %71k (nahiko %38 eta asko %33).\nAdinekoen egoera kezkagarriagoa, umeena baino\nUmeen eskubideen aldeko mugimendu espontaneoak indarra hartu du konfinamenduan zehar, eta umeek egunero paseatzera ateratzeko aukera izatea lortu du. Ez da horrelako mugimendu eta lorpenik garatu zaharren egoeraren aurrean. Agian erantzunetan eragina izan dezake galdeketa egin zen egunetan, umeek kalera ateratzeko aukera lortu berri zutela? Emandako erantzunetan, behintzat, zaharrenganako kezka handiagoa adierazi dute:\nHaurrek konfinamendua ondo eta nahiko ondo daramatela uste dutela erantzun du %87k eta nahiko gaizkitik oso gaizkira %10ak. Zaharren kasuan, konfinamendua ondo eta nahiko ondo daramatela uste dutela erantzun du %71k eta nahiko gaizkitik oso gaizkira %26k.\nUmeek paseatzeko baimenari buruz, %57k erantzun du baimena bere horretan ongi dagoela, %23k ez litzatekeela hain "permisiboa" izan behar, %9k ez litzaiekeela etxetik ateratzen utzi behar, eta %8k "permisiboagoa" izan beharko lukeela baimen horrek. Arreta deitzen du, justu jende zaharrena dela (65 urtetik gorakoak) umeen irteteko eskubide hau ondoen ikusi dutenak, edo "permisiboago" jokatu behar dela erantzun dutenak.\nBaina umeen paseatzeko baimenak baino atxikimendu handiagoa du galdeketa erantzun dutenen artean zaharrek ariketa fisikoa egitera ateratzeko balizko baimenak (agian umeena lortuta zegoelako eta zaharrena oraindik ez, galdeketa egiteko momentuan): %66k erantzun du adineko pertsona guztiei eman beharko litzaiekela baimen hori, eta %13k dio ezetz. Tartekoek, adinaren arabera emango lukete baimena (65 urtetik beherakoei %10ak eta 65 urtetik gorakoei %8ak). Kasu honetan ere zaharrenak dira baimen honen aldeko defentsa handiena egiten dutenak, eta adina zenbat eta gehiago jaitsi, orduan eta gutxiagok egiten du bat zaharren ariketa fisikorako baimenaren eskaerarekin.\nEAEko ekonomiak sufrituko du, baina gure etxeak ez\nErantzun dutenen %97k kezka nahiko eta handia adierazi dute EAEko ekonomian izango dituen ondorioengatik (asko %61 eta nahiko %36). Erantzun hori eman dutenen aldetik, bitxia egiten da lurraldeko ekonomian duten kezka ez beren etxeko ekonomian sentitzea: %80k adierazi du kezka nahiko eta handia (%43k asko, %37k nahiko).\nZentzu berean, galdekatutako %70ak EAEko ekonomia urte batzutarako ahulduta geratuko dela erantzun du. %9k erantzun du oso ondatuta geratuko dela urte askotarako, eta %19k soilik erantzun du azkar errekuperatzea espero duela.\nAldiz, lurraldearen ekonomiari egiten dioten irudikapen hori ez dator bat beren burua hurrengo urtean zer egoeratan egongo den aurreikusterakoan: %39k erantzun du bere egoera ez dela aldatuko; %29 erantzun du pixka bat okertuko dela eta %15ek erantzun du oraingoa baino pixka bat hobea izango dela.\nSei alor hauei buruzko galderak egin dizkie Jaurlaritzak herritarrei\nGuztira 32 galdera egin dituzte, eremu hauei buruzkoak: koronabirusagatiko kezka, aurre egiteko neurriak, konfinamendua, osasun krisiaren kudeaketa, izango dituen ondorio ekonomikoak eta izango dituen ondorioak baloreetan.\nKanal hauetan artxibatua: Covid-19 shockean adi | Eusko Jaurlaritza | EAE | Zahartzaroa


Zerekin konparatzen den Aurki.com berritua — Eibar.ORG | Eibarko peoria\nHemen zaude: Hasiera / Blogak / Ingelesen hilerria / Zerekin konparatzen den Aurki.com berritua\nZerekin konparatzen den Aurki.com berritua\nLuistxo Fernandez 2005/04/07 15:44\nDuela aste batzuk Aurki.com berrituaren aurkezpena egin genuen Donostian, Gipuzkoako Foru Aldundiko Euskara zuzendaritzako arduradun batzuek lagunduta, haien dirulaguntza batzuek lagundu baitiote Aurkiri berrikuntza honetan.\nEkitaldiari Aldundiaren sail horrek eman zion arreta Interneten, baina apenas jaso zuen oihartzunik beste inongo medioetan.\nBueno, negar egin beharrik ez dago. Ni komentzitua dago Aurki.com, bere eskala lokal eta zehatzean, Interneteko nazioarteko punta-puntako zerbitzu eta baliabideen konpendio bat dela, eta hementxe, behintzat, azalduta utziko dut zerekin konparatzen den proiektu hau.\nEibar.org elkarteatren orrietan informazio gehiago


Etxaluze eta Musakola arteko bizikleta bidea, aurrera - Arrasate - Goiena.eus\nEtxaluze eta Musakola arteko bizikleta bidea, aurrera\nJokin Bereziartua Lizarazu 2014-11-20 15:01\nBizikleta Mahaian adostutako irizpideen arabera idatziko da Etxaluzetik Musakolara joango den bizikleta bidearen proiektua. Udal gobernuak asteon onartu du proposamena, eta proiektua datorren urtearen hasieran erakutsiko da jendaurrean.\nBi irizpide nagusi adostu dira Etxaluze eta Musakola lotuko dituen bizikleta biderako. 30 kilometro orduko abiadura muga duen errepide tartean, bizikletendako segurtasuna bermatzen bada, bidea partekatuko da autoekin. Aldiz, 40 kilometro orduko abiadura muga dagoen errepide tarteetan bizikletendako bide berezitua egongo da, beti ere bideak eta espazioak uzten badu.\nOinezkoei ez zaie lekurik kenduko\nBigarren irizpidea izan da bizikleta bideak egiteko ez zaiela oinezkoei lekurik kenduko. Bestalde, obren exekuzioaren inguruan, mahaiaren proposamena da obra osoa ahalik eta lasterren eta aldi berean egitea. Edozelan ere, faseetan eginez gero, obrak bi zatitan egin beharko lirateke: Maala eta Musakola arteko zatia batetik, eta Kontzezino eta Maala artekoa bestetik.


Ohitu . Deia, Noticias de Bizkaia\nKarmele. Jaio - Viernes, 4 de Mayo de 2018 - Actualizado a las 06:00h\nTHEhandmaid’s tale (Neskamearen ipuina) telesailaren lehenengo denboraldiko kapitulu batean zenbait neskame agertzen dira ibai ertzeko paretetan dauden odol arrastoak garbitzen. Arrasto horiek bertako agintariek bertan urkatu dituzten gizon-emakumeenak dira. Kanpoko delegazio bat herria ezagutzera datorrenez, normalean han zintzilik uzten dituzten gorpuak kendu eta odola garbitzeko agindua ematen dute agintariek, herriaren irudi ona eskaintzeko. Neskame horietako batek, odola garbitzen dagoela, beste bati esaten dio arraro egiten zaiola pareta horrela ikustea, zintzilikatutako gorpurik gabe. Eta ondoren gaineratzen du: denetara ohitzen gara eta.\nGizakiok gure biziraupenerako dugun tresnetako bat da egoera berrietara egokitzeko gaitasuna, eta horretarako ohiturarena prozesu estrategikoa da. Herri honetan ohitu egin gara gatazka politiko baten epizentroan bizitzen;nire adinekoak, adibidez, gatazkarekin batera hazi gara, urtetan ez dugu beste eszenatokirik ezagutu, eta ohitu egin gara urte askotan gatazka horrek eragin duen indarkeriaren dekoratura. ETAren atentatuak, eta GALenak, bahiketak, kartzela politika mendekaria, tortura… Kaleko paretetan Gora ETA irakurri dugu haurtzarotik, eta ohitu egin gara goizeko egunkarian aurreko eguneko atentatuaren infografia ikustera, eta gure irudimenean ia sinetsi egin dugu marrazki hutsak zirela hildakoak;ohitu egin gara baita ere gatazkak eragindako beste hainbat min eta sufrimenduetara, alde guztietako min, zauri eta orbainetara. Telesaileko neskamean dioen bezala, denetara ohitzen gara eta.


Haurreskola publikoetan ate irekiak eta matrikulazioa | Herribizia\nHaurreskola publikoetan ate irekiak eta matrikulazioa\nHezkuntza 2018-04-19 | 0\nUztargi eta Goialde haurreskola publikoetan 2018-2019 ikasturterako matrikulazio epea maiatzaren 2tik 11a arte izango da zabalik eta izen ematea epe horretan egin ahal izango da. Aurretik, ateak zabalik izango dituzte bi hurreskolek instalazioak eta bertako hezitzaile eta langileak ezagutu nahi dituzten gurasoentzat; hain zuzen ere, apirilaren 24an Uztargik eta Goialdek biek egun berean, 16:30etik 18:00etara.\n2017an eta aurten jaio diren 334 haurren etxeetara bidali du eskuorria Udalak, gurasoek Uztargi eta Goialde haurreskolen eskaintza zuzenean ezagutu dezaten. Udalak nabarmendu nahi du Uztargi zein Goialde zerbitzu publikoak direla, euskaldunak eta kalitate ona bermatzen dutenak, eta haiek ezagutzera gonbidatu nahi ditu 0 eta 2 urte arteko haurrak dituzten gurasoak.\nEusko Jaurlaritzak ezarritako ratioen arabera, 0-1 urteko gelan zortzi haur dituzte gehienez, eta 1-2 urtekoen gelan, berriz, hamahiru. Uztargin zein Goialden bi hezitzaile daude etengabe haurrekin, eta hezitzaile horiek dira haurrei jaten eman eta haurrak lotarazten dituztenak\nGoialde haurreskolan 2 gela daude, eta etxeko giroa, familiartekoa, bermatzen da. Gurasoek, gainera, ez dute haurra haurreskolara eramateko presaka ibili behar, aparkatzeko arazorik ez dagoelako. Hezitzaileek formakuntza jasotzen dute etengabe, eta haur bakoitzaren mugimendu librea errespetatzen da.\nUztargik 5 gela handi eta belarguneak ditu. Sukaldaria bertan dute eguneroko haurren bazkaria prestatzeko, eta janari ekologikoa eskaintzen dute bertan.\nOrdutegia bietan bera da, 07:30etik 17:00etara.\nErrenteriako Oinarrizko Lanbide Heziketako ikasleen erakusketa Xenpelar Etxean


Azken bideoak: Teknologia | Hamaika Telebista\nAzken bideoak: Teknologia\nKoldo Unanue: "Umeentzako edukien kontsumoa bederatzi aldiz handitu da etxealdian zehar"\nElkarrizketaren tartean, Euskaltel-eko marketing-eko arduradun Koldo Unanuerekin batera hitz egiteko aukera izan dugu. Enpresaren erronkak, Virgin-ekin lortutako akordioa, etxealdian detektatutako joera telekomunikatiboak, 5G-aren etorrera edo Euskaltel Euskadi taldearen itzulera izan ditugu hizpide.\nKoldo Unanue: "Euskaltel Espainiako Estatu guztira zabaltzen ari da Virgin Telco markarekin"\nElkarrizketaren tartean, Euskaltel-eko marketing-eko arduradun Koldo Unanuerekin batera hitz egiteko aukera izan dugu. Enpresaren erronkak, Virgin-ekin lortutako akordioa, etxealdian detektatutako joera telekomunikatiboak, 5G-aren etorrera edo Euskaltel Euskadi taldearen itzulera izan ditugu hizpide. Honatx aurrerapena.\nGorka Julio (Talaios koop): "Egun gure harremanak eta trazabilitatea erraz aztertu daitezke mugikorretako geolokalizazioa erabiltzen duten aplikazioekin"\nKoronabirusaren pandemiari aurre egiteko hainbat aplikazio kaleratu dituzte gobernu eta erakunde publikoek mundo osoan zehar. Horrekin jendearen mugimendua kontrolatu nahi da, positibo ematen dutenek nondik ibili diren jakitea da ideia. Horrek polemika sortu du, aplikazio hauek erabiltzailearen pribatutasuna zalantzan jartzen dutelako.\nEnpresa zein pertsonen aurkako informatika erasoak nabarmen ugaritu dira itxialdian\nPantailaren aurrean denbora gehiago egonik ziber-erasotzaileek gure datuak eskuratzeko baliatu nahi izan dute berrogeialdia.\nEusko Jaurlaritzako Osasun sailak hitzarmena sinatu du EHUrekin unibertsitateko ikertzaileek garatutako test-ak egiten hasteko\nEusko Jaurlaritzako Osasun sailak hitzarmena sinatu du EHUrekin unibertsitateko ikertzaileek garatutako test-ak egiten hasteko. Sintomarik gabeko 5.000 pertsonatan kasu positiboak bilatuko dituzte test horiekin akordioari esker eta itunak asteotako ika-mikari amaiera eman dio.\nEgunean Behin aplikazioak laugarren denboraldia jarriko du martxan astelehenean\nEgunean Behin aplikazioak bere laugarren denboraldia abiatuko astelehenetik aurrera. Berez, maiatzaren lehenengo edo bigarren astean ekingo zioten denboraldi berriari, baina Etxealdetik Euskaraldira ekimenarekin bat eginda, estreinaldia aurreratzea erabaki du CodeSyntax enpresak.


Mugikortasun kolaboratiboko aplikazio batek joan-etorri jasangarriagoak bultzatuko ditu Pirinioetako jendearen artean.\nProiektu Estrategikoen Zuzendaritza Nagusiak, Pirinioetako Mahaiarekin lankidetzan, mugikortasun kolaboratiboko aplikazio bat jarriko du abian datorren urtarrilaren 11n Pirinioen alde osorako. Kudea>go! deritzan aplikazio horrek aukera emanen dio une jakin batean Pirinioen aldean dagoen edozeini hurbil dauden pertsonekin harremanetan jartzeko eta, hala, joan-etorrietan garraiobidea partekatzeko. Gisa horretan herrien arteko konektibitatea bultzatuko da, lurralde osoan mugikortasun jasangarriago bat izatea dakarren sistema horri esker. Aplikazio horren garapena Pirinioetako Planean sartutako ekintzetako bat da. Plan hori Proiektu Estrategikoen Zuzendaritza Nagusiak berak sustatu eta koordinatu du, Lursarea, Cederna-Garalur eta Pirinioetako Mahaiarekin lankidetzan. Planak Pirinioen eskualdeko jarduera guztia bultzatu nahi du, gobernantza partekatuko sistema berritzaile baten bidez bertako eragile eta entitateekin elkarlanean arituz, hartara zona horren populazio galera geldiarazteko.\nTresna berri horrek arindu nahi ditu Pirinioetako garraio eta komunikazioko zailtasun handiak, alderdi horren orografia bereziak sorturikoak. Aplikazio hori pentsatu eta diseinatu da bereziki landa eremuetan erabiltzeko, non garraioaren arazoa konpontzea kontu larria den. Azken hilabeteotan, eskualdean diren entitateekin elkarlana eginez, zerbitzuak hartuko duen area guztia zonetan zatitzen aritu gara. Zonakatze hori oinarri gisa hartzen da erabakitzeko pertsonen artean zer lotura egin daitezkeen eskatzaileen egoitzen arabera.\nKudea>go! bi hizkuntzatan erabil daiteke, gaztelaniaz eta euskaraz. Eskuragai dago Google eta Applen, aplikazioak jaisteko ohiko plataformetan, baina urtarrilaren 11 arte ezin izanen da erabili Pirinioen aldean. Aplikazioa gure gailuan instalatu ondoren, erregistratu beharra dugu erabiltzen hasi ahal izateko. Funtzionamendu erraza du: lehenik, GuPirinioa-SomosPirineo zonan sartu behar dugu. Aplikazioan egindako eskaera guztiak biltzen dituen iragarki-taularen bidez, ikus dezakegu zer garraio eskaera dauden gure zonan une jakin batean. Baldin eta gure estaldura-eremuan aurkitzen badugu bide bera egin nahi duen norbait, pertsona horrekin harremanetan jar gaitezke, eta tresnako txataren bidez xehetasunak zehaztu. Kudea>go! aplikazioak beste funtzionalitate batzuk ere baditu, hala nola beste erabiltzaileei errepideko gorabeheren berri emateko aukera (bide-mozketak, animaliak bide erdian, ikuspen-baldintza txarrak...) eta pertsona bakoitzak bere jardun-eremua sortzeko posibilitatea, egunez egun egiten dituen bidaien arabera. Garraio eskaerak noiznahi aldatu edo kentzen ahal dira.\nYouTubeko gure kanalean ikus dezakezu aplikazioak nola funtzionatzen duen.


Txinako armagileen giltza fabrikatzaileak eta hornitzaileak - Rotchi\nHasiera > Produktuak > Armagilea > Armagintzako giltza\nTxinan egindako Armagintzako giltza pertsonalizatua prezio baxuan edo merke eros daiteke. Gure produktuak CE ziurtagiria dute. Gainera, gure produktuak iraunkorrak eta erraz mantentzen dira. Rotchi Txinako Armagintzako giltza fabrikatzaile eta hornitzaile ospetsua da. Gure produktuak diseinuan modan ez ezik, dotoreak eta dotoreak ere badira. Gainera, gure marka propioak ditugu eta ontziratzeko ontziratzea ere onartzen dugu. Eskaera bat egiten badut orain, stockean al duzu? Noski! Beharrezkoa bada, doako laginak ez ezik, prezioen zerrendak eta aurrekontuak ere emango ditugu. Handizkan saldu nahi badut, zer prezio emango didazu? Zure handizkako kantitatea handia bada, fabrikako prezioa eman dezakegu. Ongi etorria zaituztegu gure fabrikara etortzea azken salmenta, berriena, aurreratua, deskontua eta kalitate handiko Armagintzako giltza erostera. Ziur egon zaitezke gurekin deskontu produktua erosteko. Zurekin lankidetzan aritzea espero dugu, gehiago jakin nahi baduzu, orain kontsulta gaitzazu, garaiz erantzungo dizugu!


Maria Jesus Erezuma: ‘Ez dot landara ezezagunik erabilten’ - bizkaie.biz\nMaria Jesus Erezuma: ‘Ez dot landara ezezagunik erabilten’\nSaioa Torre Gereketa\t2006-08-18 02:00 Barriketan\nAzalerako kremak egiten ditu bedarrakaz\nAulestian jaio baina Gernikan bizi da Maria Jesus Erezuma. Azokarik azoka ibilten diran horreei ezaguna egingo jake, etxean kontu handiz landarakaz egindako kremak saltzen ibilten baita han eta hemen. Medikuntzeak aurrera egiten dauen garaiotan, gure arbasoek erabilitako landarak eta produktuak berreskuratu eta azaleko gatxak osatzeko hainbat produktu daukaz salgai, merke ganera. Telebistan horrenbestetan ikusten doguzan kosmetikoen iragarkiak baztertu eta inguruko zelaietan doguzan bedarrakaz egindako kremen ganean zeozer gehiago jakiteko egin dogu bat Maria Jesus Erezumagaz.\n1.- Noiz sortu jatzun bedarrakaz kremak egiteko afizinoa? Zelan ikasi dozu?\nOrain hamabi bat urte inguru. Azoketara joaten nintzan senarragaz, berak erleak daukaz eta eztia saltzen dau-eta. Han, bedarrakaz kremak egin eta hainbeste saltzen eban gizon bat ezagutu neban. Beragaz berbetan hasi eta arpegirako, urradurentzako eta hainbat gauzatarako erabilten zirala esan eustan. Animau eta ikasten hasi nintzan. Bedarren ikastaro batera joan nintzan Zeanurin eta apurka-apurka neuk bakarrik be ikasi dot. Azkenean, norberak ikasten dau. Gero, Bilbon, arpegiko kremen ikastarotxu bat be egin neban, gatxagoa, baina handik be zeozer ikasi neban. Bestela, liburuak be erabili izan dodaz.\n2.- Non lortzen dozuz bedarrak eta, orohar, kremak egiteko beharrezkoak diran produktuak?\nAloe Verea eta kalendulea, berbarako, nik neuk daukadaz ortuan. Gainontzekoak, saukoa eta beste asko, edozein lora-dendatan eros daitekez. Ahal dala, mendian lortu behar dira bedarrak, bide ertzekoak kutsatuta eta zikin egoten diralako. Nik ez dot landara ezezagunik erabilten.\n3.- Zein da gehien erabilten dozuna?\nAspaldian, Aloe Verea erabilten dot asko. Ia danetarako erabilten dot ze ezaugarri onak daukaz; batez be azaleko kontuak osatuteko, arpegirako, urradurentzako, erredurentzako... Nik krema moduan erabilten dot.\n4.- Zein da horrelako krema bat egiteko prozesua?\nLehenengo oliba-orioa jarten dot berotzen. Ostean, erabili behar dodazan landarak hartu, garbitu eta sikatu ostean, orioagaz nahastetan dot. Gero, egosten, egosten, egosten eukiten dot eta gau osoa geldi egon eta gero, hurrengo egunean atzera berotu, kendu bedarrak danak, filtrau, argizaria gehitu eta trapu finean pasau ostean botetxuak beteten dodaz. Ez dauka ezelako misteriorik. Dana da naturala.\n5.- Azoketan ibilten zara. Zein da gehien saltzen dozun kremea?\nAzken aldian, Aloe Verea eta kalendulea daroena. Izan be, arpegiko azalarentzako oso onak dira.\n6.- Inoiz erabili izan dozuz landareak kremea ez dan beste zeozertarako?\nEz. Jateko kontuetan sartzea bildurra emoten deust. Jateko gauzakaz ez da olgetan ibili behar. Nik neuk bai hartzen dodaz neuk egindako infusinoak eta familiari edota hurreko lagunei bai egiten deutsedaz gauzatxuak baina ez jat lar gustetan.\n7.- Osasun arazoren bat osatzeko bide naturaletik joteak medikuntzea baztertzea dakar?\nEz, medikuntzea ez da sekula baztertu behar. Medikuek asko dakie eta... neu be medikuarengana joaten naz! Horrek ez dau esan gura bedarrakaz egindako kremek ez dabela balio. Dermatitis bat osatzeko kortisonea gora eta kortisonea behera ibili beharrean, honelako krema bat erabilita akaso arazoa konponduko dogu. Baina medikuarengana bisitatxua egitea ez dago txarto.\n8.- Erleak be zure ‘lankideak’ dira...\nBai, argizaria erleena da eta argizariak, berez, ezaugarri asko daukaz. Erredurentzako oso ona da eta konserbantea be bada. Krema guztiek daroe argizaria, gehiago zein gitxiago. Kalenduleaz eta Aloe Vereaz egindako kremek, berbarako, oliba-orioa daroe baina argizari apur bat be bai, bestela ez dira gogortzen eta, ganera, argizariak azaleko arazoak osatzeko balio dau.\n9.- Beraz, gehien bat azaleko gaixotasunak edo arazotxuak osatzeko dira erabilgarriak.\nBai, erredurentzako, umeen eperdirako, dermatitisak osatzeko, tximurren kontra egiteko, ezpanak ondo mantentzeko... Kremea behin probau daben asko barriro etorten dira bila.\n10.- Inoiz arazoren bat izan dau erabiltzaileren batek?\nKremeak, berez, ez dau alergiarik edota bestelako konturik eragiten, produktu naturalakaz eginda dagoalako. Baina nonork produktu horreetariko bati alergia izatea pasau daiteke. Guztiz naturalak dira eta ez daukie alkoholik; dendetako kosmetikoek, ostera, bai, alkohola eta konserbanteak daukiez eta horreek mina eragiten dabe, kasurako, begietan. Nik, berbarako, larrosen esentzia botaten deutset usain apurtxu bat eukiteko baina orio moduan, ez kolonia moduan, koloniek alkohola daukielako.\n11.- Medikamentuek kontrol zorrotzak pasau behar ditue merkadura urten aurretik. Azken batean, osasuna dago jokoan. Bedarrakaz egindako kremek eta bestelako produktu naturalek be kontrol horreek pasau behar dituezala uste dozu?\nNire produktuek eginda daukie Eusko Jaurlaritzako Osasun Erregistroa. Lau krema daukadaz atarata erregistroa pasauta, arpegirako eta eskuetarako erabilten diranak. Baina horreek ez dira guztiz naturalak ze nik bedarrak edota landarak zuzen-zuzenean hartzen dodaz, fresko, baina eurek landara-estraktua erabilten dabe. Neuk emondako formulea izan arren, ez da gauza bera.\n12.- Ze muetatako jentea etorten jatzu kremak erostera? Gehienak naturistak dira?\nDanetariko jentea etorten da. Bezero zahar, gazte, emakume, gizon... danetarik. Askok, krema naturalak ezagutu baino lehenago, 100 euro baino gehiagoko kremak erosten ebiezan. Orain, produktu naturalakaz egindakoak ezagutu ostean, oso pozik dagoz eta euren boltsiloek be igarten dabe hori! Garrantzitsuena probetea da. Bezero asko oso gazteak dira eta askotan gazteek gehiago erosten dabe zaharrek baino. Gazteek merke ikusten dabe eta probau egiten dabe; edade gehiago daukienek, barriz, askotan kontrakoa egiten dabe, hau da, merke ikusten dabenez, eskasa edo horren ona izango ez dala pentsau eta ez dabe erosten. Horregaitik dinot danetariko bezeroak daukadazala, ez naturistak bakarrik.\n13.- Azken urteotan ze joera izan dau merkaduak?\nKrema naturalak eta, orohar, azoka guztiak beherantz doaz, nabarmen ganera. Nik antzera saltzen dot, ez dot lar igarten. Ahorik aho edota korreoz saldutako produktuei esker mantentzen dodaz salmentak, Bermeoko dendatxu baten be saltzen dot eta astelehenetako Gernikako azokan izaten gara, inguruko herrietako azokez gan. Lehen, azoketan, gehiago saltzen genduan ze krema bakotxaren alboan landarearen irudia eta zertarako zan geunkan jarrita. Orain, hori galarazota daukagu eta jenteari gehiago kostetan jako hurreratzea. Halanda be, majo saltzen dogu.


Pribatutasun-politika | AloLocker\n“A Lo Locker” erabat konprometituta dago datu pertsonalak babesteko Espainiako eta Europako araudia betetzearekin, eta ezarritako betebeharrak osorik beteko direla bermatzen du, bai eta Datuak Babesteko Erregelamendu Orokorrean (DBEO) (2016/679) eta Datuak Babesteari eta Eskubide digitalei buruzko abenduaren 5eko 3/2018 Lege Organikoan (DBLO eta GDK) xedatutako segurtasun-neurriak ezarriko direla ere.\nAraudi horiekin bat etorriz, jakinarazten dugu gure bloga erabiltzeko beharrezkoa izan daitekeela zenbait datu pertsonal ematea erregistratzeko edo harremanetan jartzeko formularioen bidez, edo e-mailak bidaliz, eta datu horiek tratatuko dituela tratamenduaren arduradun den “A Lo Locker”-rek, zeinaren datuak honako hauek baitira:\nHelbide soziala: de la Torre kalea 9, behea, 48005, Bilbo, Bizkaia\nDatu pertsonalak lortzea eta tratatzea\nDatu pertsonal bat pertsona bati buruzko edozein informazio da: izena, helbide elektronikoa, telefonoa, IFZ/AIZ) Gainera, Erabiltzaile batek gure webgunea bisitatzen duenean, informazio jakin bat automatikoki biltegiratzen da arrazoi teknikoengatik, hala nola Interneteko sarbide-hornitzaileak esleitutako IP helbidea.\n“A Lo Locker”-rek, tratamenduaren arduraduna den aldetik, bere webguneko erabiltzaileei egin daitezkeen datu pertsonalen bilketaren berri eman behar die, dela posta elektronikoaren bidez, dela webgunean sartutako formularioak betetzean.\nKontratatutako zerbitzua egiteko edo erabiltzaileak egindako informazio-eskaerari behar bezala erantzuteko behar diren datuak bakarrik lortuko dira. Jasotako datuak identifikaziozkoak dira, eta egindako jarduera gauzatu ahal izateko zentzuzko minimo bati dagozkio. Datuak ez dira inola ere erabiliko zertarako bildu diren ez bada.\nHarremanetarako formularioak/helbide elektronikoa\nHelburua: gure harremanetarako inprimakiaren bidez egindako informazio-eskaerari erantzutea.\nLegitimazioa: erabiltzailearen baimena da tratamendu hau legitimatzen duen oinarri juridikoa, eta edozein unetan errebokatu ahal izango du.\nDatuak lagatzea: datu pertsonalak Webenpresak kudeatutako zerbitzarien bidez tratatuko dira, eta tratamendu-eragiletzat hartuko dira.\nErregistroko/bezeroaren altako/kontratazioko inprimakiak\nErabiltzailearen alta kudeatzea gure web-orrian.\nEgindako alokairuak kudeatzea.\nAlokairuen izapidetzeari eta egoerari buruzko informazioa ematea.\nEgindako alokairuen erregistro historikoa gure webgunean.\nKomunikazioak posta elektronikoz eta/edo telefonoz bidaltzea, erabiltzaileari gerta daitezkeen gorabeheren, akatsen, arazoen eta/edo eskaeren egoeraren berri emateko.\nLegitimazioa: tratamendu hori legitimatzen duen oinarri juridikoa kontratu bat gauzatzea da.\nDatuak lagatzea: “A Lo Locker”-rek ez dizkio zure datuak hirugarren bati lagako edo jakinaraziko, salbu eta legez aurreikusitako kasuetan edo zerbitzu bat emateak tratamendu-arduradun batekin kontratu-harremana izatea eskatzen duenean. Hala, erabiltzaileak onartzen du bildutako datu pertsonaletako batzuk tratamendu-arduradun horiei ematea (ordainketa-plataformak, kudeaketa-plataformak, bitartekariak, etab.), kontratatutako zerbitzu bat edo eskuratutako produktu bat benetan egiteko beharrezkoa denean. Erabiltzaileak onartzen du, halaber, zerbitzuak emanez gero, zerbitzu horiek, osorik edo zati batean, beste pertsona edo enpresa batzuei azpikontratatu ahal izatea. Pertsona edo enpresa horiek tratamendu-eragiletzat hartuko dira, eta haiekin dagokion konfidentzialtasun-kontratua hitzartu da, edo beren web-orrietan ezarritako pribatutasun-politikei atxiki zaie. Erabiltzaileak uko egin diezaioke datuak tratamendu-arduradunei lagatzeari, idatzizko eskaera eginez, aurretik aipatutako edozein bide erabilita.\nGainera, beharrezkoa den kasuetan, bezeroen datuak erakunde jakin batzuei laga ahal izango zaizkie, legezko betebehar bat betez: Espainiako Zerga Agentzia, banku-erakundeak, Lan Ikuskaritza, etab.\nWebgune hau 14 urtetik gorakoek bakarrik erabili ahal izango dute. Datu Pertsonalak Babesteko Lege Organikoak eta Datuak Babesteko Lege Organikoak agintzen dutenaren arabera, 14 urtetik beherakoen kasuan, nahitaezkoa izango da gurasoen edo tutoreen adostasuna, haien datu pertsonalak tratatu ahal izateko.\nErabiltzaileak dagokion inprimakiaren bidez erregistratzen duenean, biltzen dugun informazioak honako hauek biltzen ditu:\nHelbide elektronikoa eta/edo telefonoa\nGainera, erabiltzaileak baldintzak onartu beharko ditu. Pasahitzak erabiltzailearen gustukoak dira. Ez dira iraungitzen. Pasahitza berreskuratzeko, erabiltzaileak berariazko formulariora joan behar du eta bere helbide elektronikoa sartu.\nErabiltzaileak, erregistratu ondoren, panel pribatu baterako sarbidea du, eta bertan eduki jakin batzuk, egindako erreserben erregistroa eta abar ikusi ahal izango ditu. Halaber, bere kontuko aukerak kudea ditzake, hala nola pasahitza edo erabiltzailearen datuak.\nErabiltzaileak jakinarazpen hauek jaso ahal izango ditu:\nPlataforman alta ematean (kontua baliozkotzeko helbide elektronikoa).\nErreserba egitean, hala nola erreserbaren egiaztagiria, gorabeherak, etab.\nPasahitza berreskuratzeagatik (aurreko eremuan zehaztua)\n“A Lo Locker” atalean erabiltzailearen kontu bat blokeatuko dugu ekintza susmagarriak edo iruzurrezkoak egiten badituzu. Erabiltzailearen kontuak ez dira ezabatzen, erabili ez direlako. Kontu bat ezabatzeko, Erabiltzaileak bere erabiltzaile-panelaren bidez eskatu behar du, edo gurekin harremanetan jarrita.\nWeb honen Erabiltzaileei jakinarazten zaie “a Lo Locker” k eskura ditugun segurtasun-neurri teknikoak, antolamenduzkoak eta segurtasunekoak hartu dituela datuak galtzea, gaizki erabiltzea, aldatzea, baimenik gabe sartzea eta lapurtzea saihesteko, eta, horrela, datu horietan jasotako informazioaren konfidentzialtasuna, osotasuna eta kalitatea bermatzen dutela, datuen babesari buruz indarrean dagoen araudian ezarritakoarekin bat etorriz. Formularioetan jasotzen diren datu pertsonalak “a Lo Locker” ko langileek edo izendatutako tratamendu-arduradunek baino ez dituzte tratatzen.\n“A Lo Locker” webguneak, gainera, SSL zifratze bat du, erabiltzaileak bere datu pertsonalak modu seguruan bidal ditzan webguneko harremanetarako edo erregistrorako formularioen bidez.\nErabiltzaileak adierazi du berak emandako datu guztiak egiazkoak eta zuzenak direla, eta horiek eguneratuta edukitzeko konpromisoa hartu du. Erabiltzaileak bere datuen egiazkotasunaren erantzukizuna izango du, eta datuak faltsuak izateagatik sor daitezkeen gatazka edo auzien erantzule bakarra izango da. Garrantzitsua da, datu pertsonalak eguneratuta eduki ahal izateko, erabiltzaileak “A Lo Locker” informatzea, baldin eta horietan aldaketaren bat egon bada.\nErabiltzailearen eskubideak baliatzeaDBLOk eta DBEOk eta DBEOk aukera ematen diete interesdunei beren datu pertsonalen tratamenduarekin lotutako zenbait eskubide baliatzeko. Horretarako, erabiltzaileak bere nortasuna egiaztatzen duen dokumentazioa (NANa edo pasaportea) aurkeztu beharko du, info@alolocker.com helbidera mezu elektroniko bat bidalita, edo gure lege-oharrean agertzen den helbidera idatziz bidalita. Jakinarazpen horrek honako informazio hau jaso beharko du: erabiltzailearen izen-abizenak, eskaera-eskaera, helbidea eta egiaztapen-datuak.\nErabiltzaileak berak erabili beharko ditu eskubideak. Hala ere, erabiltzailearen legezko ordezkari gisa baimendutako pertsona batek exekutatu ahal izango ditu, ordezkaritza hori egiaztatzen duen dokumentazioa aurkeztuta.\nErabiltzaileak honako eskubide hauek egikaritzea eskatu ahal izango du:\nDatu pertsonaletarako irispidea eskatzeko eskubidea, hau da, datu pertsonalak tratatzen ari ote diren, tratamenduaren helburua, hala badagokio, eta datu horien jatorriari eta egindako edo aurreikusitako komunikazioei buruzko informazioa jasotzeko eskubidea.\nDatu pertsonalak okerrak edo zehaztugabeak badira, zuzentzeko eskatzeko eskubidea, edo desegokiak edo gehiegizkoak diren datuak ezabatzeko eskubidea.\nTratamendua mugatzeko eskatzeko eskubidea; kasu horretan, erreklamazioak gauzatzeko edo defendatzeko behar-beharrezkoak diren datuak baino ez ditu gordeko “a Lo Locker” k.\nTratamenduaren aurka egiteko eskubidea: interesdunak eskubidea du bere datu pertsonalen tratamendua ez egiteko edo tratamendua bertan behera uzteko, tratamendurako baimenik behar ez den kasuetan, prospekzio komertzialeko fitxategiak direnean edo interesdunari buruzko erabakiak hartzeko helburua dutenean eta bere datuen tratamendu automatizatuan soilik oinarritzen direnean, salbu eta bidezko arrazoiengatik edo datuak erabili edo erabiltzeagatik Jarraitu beharreko erreklamazio posibleen defentsa\nDatuen eramangarritasunerako eskubidea: zure datuak beste enpresa batek tratatzea nahi baduzu, “A Lo Locker”-ri zure datuen eramangarritasuna emango diozu formatu esportagarrian.\nXede espezifikoren baterako baimena eman bada, erabiltzaileak baimena edozein unetan kentzeko eskubidea du, baina horrek ez du eraginik izango hura kendu aurreko baimenean oinarritutako tratamenduaren zilegitasunean.\nEz dugu hitz ematen eskubide horiek guztiak legez ezarritako 10 egun balioduneko gehieneko epean exekutatuko ditugunik.\nErabiltzaile batek uste badu arazo bat dagoela “a Lo Locker” bere datuak maneiatzen ari den moduarekin, bere erreklamazioak segurtasun-arduradunari edo datuak babesteko dagokion agintaritzari bidali ahal izango dizkio, eta Datuak Babesteko Espainiako Agentzia Espainiaren kasuan adierazitakoa izango da.\nHarremanetarako formularioa erabiltzen duten edo informazioa eskatzeko mezu elektroniko bat bidaltzen diguten erabiltzaileen datu pertsonalak informazio-eskaerari erantzuteko behar-beharrezkoa den denboran tratatuko dira, edo emandako baimena ezeztatu arte.\nBezeroaren datu pertsonalak kontratuzko harremana amaitu arte tratatuko dira. Datu pertsonalen kontserbazio-aldia behar den gutxienekoa izango da, eta honako hauetara arte mantendu ahal izango da:\n4 urte: lan Arloko Arau-hauste eta Zehapenei buruzko Legea (afiliazioari, altei, bajei, kotizazioari, soldaten ordainketari buruzko betebeharrak); 66 eta hurrengoak. Zergen Lege Orokorra (kontabilitate-liburuak)\n5 urte: 1964 Kode Zibila (epe berezirik gabeko akzio pertsonalak)\n6 urte: 30 Merkataritza kodea (kontabilitate-liburuak, fakturak)\n10 urte: 25 Kapital-zuriketari eta Terrorismoaren Finantzaketari buruzko Legea.\nEperik gabe: datu bereiziak eta anonimizatuak.\nHautagaien datuen tratamenduaren kasuan (ik), “A Lo Locker” k gehienez bi urtez gorde ahal izango du bere curriculuma, hurrengo deialdietan sartzeko, baldin eta hautagaia kontrakoa adierazten ez bada.\n“A Lo Locker”-rek Interneteko sare sozial nagusietako batzuetan (Facebook, Twitter, Instagram) badu profila, eta kasu guztietan aitortzen da bere jarraitzaileen, jarraitzaileen, harpidedunen, iruzkingileen eta “a Lo Locker” -ek argitaratutako Erabiltzaileen (aurrerantzean, jarraitzaileak) beste profil batzuen datuen tratamenduaren arduraduna dela.\n“A Lo Locker” -rek datuak tratatzearen helburua, legeak debekatzen ez duenean, jarraitzaileei beren jardueren eta eskaintzen berri ematea izango da, sare sozialak ahalbidetzen duen edozein bide erabilita, bai eta erabiltzaileari arreta emateko zerbitzu pertsonalizatua ematea ere. Tratamendu hori legitimatzen duen oinarri juridikoa interesdunaren adostasuna izango da, eta edozein unetan errebokatu ahal izango du.\nInola ere “a Lo Locker” k ez du daturik aterako sare sozialetatik, non eta ez den lortzen, puntualki eta berariaz, Erabiltzailearen baimena horretarako (adibidez, lehiaketa bat egiteko).\n“A Lo Locker”rera komunikazio elektronikoak bidaltzen dituen izangaiak, arduradunaren langileak hautatzeko prozesuetan sartzeko asmoz, baimena ematen digu bidalitako dokumentuak aztertzeko (adibidez, CVa), Interneteko bilatzaileen bidez zuzenean eskuragarri dagoen eduki guztia aztertzeko (adibidez, Google), sare sozial profesionaletan mantentzen dituen profilak aztertzeko (adibidez, LinkedIn), sarbide-probetan lortutako datuak aztertzeko eta Hautagai-zerrenda eta, hala badagokio, lanpostu bat eskaini ahal izango zaio. Hautagaia hautatua izan ezean, “A Lo Locker” ek gehienez ere bi urtez gorde ahal izango du bere CV, hurrengo deialdietan sartzeko, hautagaiak hori adierazten ez badu. Tratamendu hori legitimatzen duen oinarri juridikoa interesdunaren adostasuna izango da, eta edozein unetan errebokatu ahal izango du.\nErabiltzaileak emandako informazioa, nolanahi ere, konfidentzialtzat joko da, eta ezin izango da erabili hemen deskribatutakoez bestelako helburuetarako. “Lo Locker” k ez du informaziorik zabaldu edo jakinarazi behar erabiltzailearen asmoei buruz, eskatutako aholkularitzaren arrazoiei buruz edo horrekin duen harremanaren iraupenari buruz.\nPribatutasunari eta datuen babesari buruzko politika hori ExpertosLOPD ® enpresak idatzi du, datuak babesteko enpresak, 2020ko ekainaren 5ean, eta aldatu ahal izango da gertatzen diren araudi- eta jurisprudentzia-aldaketen arabera. Datuen titularraren ardura izango da eguneratutako dokumentua irakurtzea, une bakoitzean dituen eskubideak eta betebeharrak ezagutze aldera.


Zortzi mikroipuin, Aitor Monje-ren eskutik | Hitzen uberan\n← Izkiriaturik aurkitu nituen Sarriren itzulpenak\nEuskal antzerkigintza bilduko da Azpeitian azaroan →\nZortzi mikroipuin, Aitor Monje-ren eskutik\nHamabostean behin sormen lanak plazaratzen gabiltza azkenaldian Hitzen Uberanen, Aingura hegodunak atalean. Gaurkoan Aitor Monje idazle eta musikariaren zortzi mikroipuin irakurri ditzakezue.\nTrumoi hotsa entzun zen. Baita tronpeta bat ere. Bi, agian. Pianoa zirudien zerbait eta baita zilbor-heste bat ere: gure amankomuneko zilbor-hestea, bere ahoa ixten. Eta ostadarrak bere aurpegi erraldoiko irribarrea ezabatu zuen. Ondoren, bere aho amaigabea itxi eta gu denok irentsi gintuen.\nHaizeak, haragi hilaren hatsa ekarri zuen aurrean genuen arerioarenetik gu geunden lubakira. Hatsa guregana heldu orduko, gu ere hilotzak ginen. Dena zen heriotzaren hatsa, baina inork ez zuen usaintzeko aukerarik izan.\nIdatzirik gabe dagoen Historiak zera dio, Julio Cortazarrek bere azkenengo egunak ospatzeko Buenos Aires hiriko nagusientzako egoitza batera jo zuela. Bere gaixotasuna zaintzeko. Bere adin gaixoa begiratzeko. Bere ipuin eta eleberrietako pertsonaiak eta zinez ezagutu zituen pertsonak ezberdintzen desikasten jarraitzeko. Arratsalde batean, Julio Cortazar flotagarri eta zeharrargitsuari eskuetan zeukan liburua lurrera jausi zitzaion. Ahots zaharkitu batekin “Rayuela”, irakurri zuen. “Julio… Cortazar”, esan eta gainazal arrotzari so, “izen hori inoiz entzun egin dut” gaineratu omen zuen.\nBehin, jaio aurretik, norbaitekin amets egin nuen. Biharamunean ametsa azaldu nion, gosaltzen geundela. “Nik ere zurekin egin dut amets”, erantzun zidan. “Egia esanda”, gehitu zuen, “orain ere ametsetan nabil zurekin”. Ni itzartzen saiatu nintzen, baina ezinezko bilakatu zitzaidan. Egun hartatik, ezin dut itzarri. Eta ez dut nahi. Lo ere ezin dut egin. Ezta nahi ere.\nEz dago leihorik. Atea barrutik dago itxita. Kanpotik ez dago gelan sartzerik. Gela horretan, erailketa bat gertatu da. Gelatik irteterik izan ez duenak, oihu larri eta izutuekin aldarrikatzen du bere erabateko errugabetasuna. Oraindik sartu ez denak ez du are ezer esan. Itxaron beharreko unea airezko ganibetez eutsitako denbora da. Ikerkuntzak darrai.\nDunaren mugimendua izan ote zen inork zekien, ala neguak sasirik sendoenak leitu eta desegin ote zituen… biak, agian, nork bere eginkizunean… baina atea agerian agertu zen. Gau hartan, beste aldean, bere mailukoan kontrazeinua aditu zuten.\nAske izan ziren eta elkarri begiratu zioten. Makila zuriek ez zuten gezurrik esan maitearen begietan poza aurkitu zutela onartzerakoan. Makilek hitz egin zuten eta, biok, samurtasun hori azaletan biderkatu zuten. Haien zapore eta usaien erabateko pasioaren aurrean amore eman zuten. Osoki maitasun izan ziren. Nostalgia ikusezin batek bion gorputzak barrurantz tiratu zituen. Eta itxaropen argitsu batek egunsentiranzko bidea zabaldu zien.\nHiribarnean, nonbait, emakume batek kalez kale dabil. Oinez. Negarrez. Zentzurik ezta helbururik gabeko ibilbidean. Eskuineko eskuan argazki albuma darama eta bidean aurkitzen duen edonori erakusten dio. Orrialde horrek bere semea dela esaten duen norbaiten argazkia du eta gudan hilik suertatu zela dio. Ikusi duzue? Mutil garaia da, beltzarana, ile motza du eta uniformez jantzita doa… Eta urrundu egiten da, negarrez, beste kale batzuetarantz, beste paseatzaile batzuengana, beste umeengana, beste gurasoengana, beste argazkietarantz.\nAitor Monjek gitarra jotzen du Yakuzi taldean, bere poemak Hatsa poesia bildumaren azken aleetan irakurri daitezke, ipuinei dagokionez Basauriko Euskarabila Ipuin Erotikoen lehiaketan saritu izan dute, besteak beste.\nAitor Monjeren (Mudoh) musika entzungai